Ιστορίες - Η δική μου ,...αλήθεια | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\n10/07/2020 - 21:08\nΒρίσκεστε εδώ:Naxos Press » Ιστορίες » Η δική μου ,...αλήθεια\nΗ δική μου ,...αλήθεια\n01/02/2015 - 17:01\nΟ Ζόραν Κόβαζιτς, λίγες ώρες πριν την επιστροφή του στην Σερβία (21/1), μίλησε για όλους και για όλα σε μία μοναδική κατάθεση ψυχής, στην αποκλειστική του συνέντευξη στους Πένυ Ροντογιάννη και Ηλία Παπαϊωάννου για λογαριασμό του Volleyplanet.\nΑσφαλώς δεν είναι και ο πιο εύκολος άνθρωπος για συνεργασία. Ιδιαίτερα μάλιστα αν δεν είσαι διατεθειμένος να «ιδρώσεις» για την επίτευξη των στόχων σου. Τελειομανής, αυστηρός, λάτρης της πειθαρχίας και της σκληρής δουλειάς, ο παρορμητικός Σέρβος πρώην τεχνικός του Πανναξιακού, Ζόραν Κόβαζιτς, βρέθηκε για μια ακόμη φορά στην καριέρα του από το ζενίθ, στο ναδίρ. Από την απόλυτη αποθέωση ενός ολόκληρου νησιού για τις ιστορικές επιτυχίες και την ευρωπαϊκή καταξίωση της Νάξου, στο να φεύγει… νύχτα με το πλοίο της γραμμής, έχοντας δίπλα του μόλις 2-3 ανθρώπους να του κουνήσουν το μαντήλι και να τον βοηθήσουν με τον όγκο των αποσκευών του.\nΛίγες ώρες λοιπόν πριν αναχωρήσει οδικώς για τη Σερβία, αγωνιώντας να βρεθεί στο πλευρό της ασθενούς μητέρας του, ο κ. Κόβαζιτς στην αποκλειστική συνέντευξη που παραχώρησε στο Volleyplanet αποκάλυψε μεταξύ άλλων τους λόγους που τον οδήγησαν στην παραίτηση. Αναφέρθηκε στην προειλημμένη απόφαση της διοίκησης για αντικατάστασή του, στα….φάουλ και την παντελή έλλειψη επικοινωνίας και στα «παιχνίδια» που έπαιζαν κάποιες αθλήτριες πίσω απ’ την πλάτη του. Ωστόσο εξέφρασε την πεποίθησή του πως η ομάδα της Νάξου, μπορεί όχι μόνο να τερματίσει στην 4άδα, αλλά και να κοιτάξει στα μάτια Ολυμπιακό και Παναθηναϊκό. Τέλος ο αρχιτέκτονας των φετινών επιτυχιών του Πανναξιακού στάθηκε στη λάθος νοοτροπία που υπάρχει εδώ στην Ελλάδα για το άθλημα, αποκάλυψε το μυστικό της επιτυχίας των Σέρβων προπονητών-αθλητών, παραδέχθηκε τα λάθη του και εξέφρασε την ανησυχία πως «κάτι τρέχει με τη… Νέσοβιτς»!\nVP: Τι ακολούθησε τη νίκη του Παναθηναϊκού;\nΖ.Κ: «Ήμασταν ευτυχισμένοι που κερδίσαμε τον Παναθηναϊκό και οι παίκτριες έπαιξαν φανταστικά παρόλο που ήταν άδειες συναισθηματικά από τη Λε Κανέ. Την επόμενη μέρα είχαμε βίντεο για την προετοιμασία για τον επαναληπτικό του Τσάλεντζ Καπ. Παράλληλα, είχα ενημερωθεί ότι μπήκε η μητέρα μου με εγκεφαλικό, αλλά μέχρι αργά περίμενα να δω αν θα το ξεπεράσει, έτσι κι αλλιώς δεν είχε καράβι για να φύγω. Πήγα στο βίντεο την επόμενη μέρα και η Τσβετάνοβα δεν ήταν εκεί. Όταν ρώτησα πού είναι, η Τσέσλιαρ είπε ότι «πήγε στην πρεσβεία για βίζα». Εμένα κανείς δεν με ενημέρωσε γι αυτό, θεωρώ ότι δεν είναι δίκαιο κάτι τέτοιο, τη στιγμή μάλιστα που ειλικρινά δεν θυμόμουν για ποια φορά γινόταν ξανά αυτό… Δεν υπήρχε λόγος να κάνουμε βίντεο! Είχα κι εγώ τα προβλήματά μου και δεν ήθελα κανένα να φορτώσω γι αυτό. «Εις το επανιδείν…» είπα κι εγώ κι έφυγα!\nVP: Συνήθως «όπου υπάρχει καπνός, υπάρχει και φωτιά»;\nΖ.Κ: «Αμέσως μετά το περιστατικό στο βίντεο, έγινε συγκέντρωση συμβουλίου, αλλά σε αυτό το μίτινγκ δεν ήρθε ο κ. Βερώνης. Προσωπικά, γνώριζα ότι μετά την ΑΕΚ περίμεναν τη στιγμή να με αλλάξουν. Το ερώτημα ήταν μάλιστα, αν θα έρθει Βούλγαρος ή Σέρβος προπονητής. Παράλληλα είχα διακρίνει και τις αλλαγές συμπεριφοράς των Τσβετάνοβα-Τσέσλιαρ. Έχω μια συγκεκριμένη αρχή, αν ο παίκτης κάτι δεν κάνει καλά γενικά, πρέπει να δουλεύει πάνω σε αυτό για το καλό όλης της ομάδας, να εξελίσσεται και να εξελίσσεται μαζί του και όλο το παιχνίδι της ομάδας. Σε εμάς η συνεργασία πασαδόρου με τη διαγώνια στην πίσω ζώνη χρειαζόταν δουλειά, η Τσβετάνοβα έπρεπε να μπαίνει με διαφορετική γωνία στη μπάλα, γιατί πάντα είχε διπλό μπλοκ μπροστά της, τις ψηλές μπάλες δεν μπορούσε να τις περάσει και έτσι έπρεπε να μεταφερθεί το παιχνίδι στο δεύτερο μισό. Από αυτό έχασε η Μελίνα (σ.σ. Εμμανουηλίδου) επιθετικά, η οποία πρέπει να πω ότι είναι εξαιρετική επιθετικός και μπλοκέρ, παρόλο που κάποιες μπάλες δεν είναι τόσο ποιοτικές. Όλη αυτή η τοποθέτηση στο παιχνίδι δεν άρεσε στην Τσβετάνοβα και την Τσέσλιαρ».\n«Είχε φτιάξει το πλάνο η «Γκάμπι»\nVP: Επικοινωνία με τη διοίκηση υπήρχε;\nΖ.Κ: «Αφότου έφυγε ο Βαληνδράς, είπα στον έφορο ότι δεν έχουμε μπάλες, το γήπεδο ήταν σε κακή κατάσταση και δεν υπήρχε θέρμανση. Όταν ζήτησα αλλαγές μου είπαν να είμαστε λίγο ψύχραιμοι να περάσει η Νοσατέλ. Κερδίσαμε την ΑΕΚ και όταν ήταν να συζητήσουμε για αθλήτριες από την Κύπρο, ώστε να δυναμώσουμε το ρόστερ ή κάποιες Ελληνοαμερικάνες που θα μπορούσαν να έρθουν από τα κολεγιακά, δεν είχα με ποιον να τα συζητήσω! Δεν ερχόταν κανείς. Τον Ιανουάριο θα έπρεπε να έχουμε και φιλικά ματς πριν τη Λε Κανέ. Τίποτα…\nΑκριβώς μετά τα Χριστούγεννα ο κ. Βερώνης, όταν έπαιξα το φιλικό με τη Σαντορίνη γιατί δεν ήθελαν να γίνει το φιλικό –άσχετο αν οι στόχοι είναι διαφορετικοί- αλλά τα φιλικά γίνονται για την εξέλιξη της ομάδας. Κατά τύχη, ο προπονητής ακαδημιών, ο Γιαννης Φραγκίσκας με ενημέρωσε ότι γινόταν μίτινγκ και εκεί που πήγα του ζήτησαν το λόγο γιατί με φώναξε και του είπαν ότι « γιατί είπες ψέματα ότι έχουμε ραντεβού με τις παίκτριες»; Και ρωτάει ο κ. Βερώνης ποιο είναι το πρόβλημα και του είπα ότι ένα μήνα προσπαθώ να σας βρω και δεν μπορούμε να λύσουμε αυτό το θέμα με τις παίκτριες. Και είπε ο Σταμάτης (σ.σ Καπίρης) πως «εγώ δεν είμαι ενήμερος για τίποτα από αυτά» και ο έφορος απάντησε ότι εγώ έχω ενημερώσει για όλα. Πήραν και τον μάνατζερ, Κώστα το Μαργαρίτη, που είχε επαφές με Κύπρο, αν και ήξερα ότι δεν θα έβγαινε κάτι γιατί είχα κι εγώ τις επαφές μου. Ο Βερώνης είπε να αλλάξουμε τη Γιοβιτς, αλλά εγώ ήξερα και άκουσα ότι ήδη η Γκαμπριέλα (σ.σ Τσβετάνοβα) είχε φτιάξει το πλάνο χωρίς καμία αλλαγή και ότι δεν θα μπορούσε καμιά καινούργια να ενσωματωθεί ούτε με τον ΠΑΟ, ούτε με τη Λε Κανε. Προσωπικά πάντα πιστεύω την ομάδα που είναι προπονημένη. Και έτσι κι έγινε. Κερδίσαμε τη Λε Κανέ με υποστήριξη από τους οπαδούς σε ένα πολύ ώριμο και ομαδικό παιχνίδι και έτσι ανανήψαμε και κερδίσαμε τον Παναθηναϊκό. Δεν είμαι εγώ το πρόβλημα. Όταν ήρθαν οι παίκτριες στην ομάδα με πήρε κάθε μια τους τηλέφωνο και σε όλες είπα, ότι καμία δεν έχει εξασφαλισμένη τη θέση της, όποια δουλεύει και εξελίσσεται θα αγωνίζεται και θα έχει ευκαιρίες να αγωνιστεί».\nVP: Τι είναι αυτό που σας στενοχωρεί περισσότερο;\nΖ.Κ: «Ήθελα να παίξουμε εναντίον της Ουραλότσκα και να δείξουμε σε όλους στην Ευρώπη τον Πανναξιακό γιατί είμαι σίγουρος πως θα την «κοιτάζαμε στα μάτια» και θα παίζαμε ισότιμα».\nVP: Τι συναισθήματα υπάρχουν πλέον;\nΖ.Κ: «Είμαι πολύ λυπημένος αλλά έχω τιμή, ξέρω τι έκανα και ξέρω τι θα’ πρεπε να κάνουν αυτοί που’ ναι έξυπνοι. Ελπίζω να αντιλαμβάνεστε τι σας λέω και να’ μαι σαφής. Όπως κάθε Σέρβος, έτσι κι εγώ «ήρθα ως νικητής και φεύγω ως νικητής».\nVP: Ποιες ήταν οι αντιδράσεις στο νησί μετά τη γνωστοποίηση της παραίτησής σας;\nΖ.Κ: «Στο νησί όλοι μου είπαν ότι ξέρουν τι έχει γίνει… Με ευχαρίστησαν. Κανένας δεν αμφισβητεί πόσο δούλεψαν και εξελίχθηκαν οι αθλήτριες. Οι ίδιες ξέρουν ότι τις τιμούσα κι ας ήξερα, ότι κάτι συμβαίνει πίσω από την πλάτη μου. Είναι ανώριμες. Όταν σαν αθλητής φτάνεις στην κορυφή και κάτι κατακτήσεις τότε μόνο μπορείς να καταλάβεις τι περνούν όλες όσες δεν φτάνουν ποτέ στην κορυφή. Οι παίκτριες αυτές ποτέ δεν έχουν κατακτήσει κάτι. Ήρθαν σε ένα περιβάλλον που αισθάνονται ιδιαίτερα σημαντικές. Δεν θα το έκαναν αυτό ποτέ στον Ολυμπιακό ή στον Παναθηναϊκό. Περίμεναν να περάσει η μεταγραφική περίοδος και να πει στους σπονσορες ο κ. Καπίρης, ότι κάποιες νεαρές παίκτριες, σε συνεργασία με τις μεγάλες δεν θέλουν να δουλέψουν με τον Κόβαζιτς. Ο σπόνσορες μπορεί να έλεγαν να αλλάξουμε τις παίκτριες, όμως είχε περάσει η μεταγραφική περίοδος, οπότε σε αυτή την περίπτωση δεν φεύγουν οι παίκτριες, αλλά ο προπονητής! Σαχ ματ…\n«Πριμ για τη νίκη με Σαντορίνη»\nVP: Πέρα από τις ξένες δουλέψατε και κατά γενική ομολογία βοηθήσατε στην αγωνιστική πρόοδο και βελτίωση πολλών αθλητριών. Υπάρχουν κάποιες νεαρές αθλήτριες που αφήνουν για εσάς υποσχέσεις για το μέλλον.\nΖ.Κ: Με την κατάλληλη δουλειά πιστεύω πως οι Τάνια Κουτσούκη, Πολίτη, Πασσιά είναι πολύ εξελίξιμες και επειδή μιλήσαμε πολλές φορές, θα ήθελα να δώσω ευκαιρίες στην Κωνσταντίνα (σ.σ Πασσιά) αλλα στα τελευταία ματς η Χριστινα (σ.σ Τσέσλιαρ) έπαιξε φανταστικά.\nVP: Βιώσατε νοοτροπία «πρώτος στο χωριό, δεύτερος στην πόλη»; Για παράδειγμα το ντέρμπι με τη Θήρα ήταν σαν μια παραδοσιακή κόντρα «αιωνίων»;\nΖ.Κ: «Στο πρώτο παιχνίδι υπήρχε πίεση. Πήραμε και πριμ που κερδίσαμε τη Σαντορίνη. Αυτό που δεν μπορούν να καταλάβουν και πρέπει να το περάσει στο κεφάλι των αθλητριών είναι ότι μπορούν να κατακτήσουν τη νίκη, κι όταν το κάνουν μετά δεν θα χουν πρόβλημα. Πολλά χρόνια ήμουν σε ομάδες και εθνικές με επιτυχία, ποτέ δεν είχα άριστες σχέσεις με μάνατζερ, δεν είχα κλίκες με παίκτριες να με πάρουν μαζί γι αυτό και τα αποτελέσματά μου ποτέ δεν τα χρησιμοποίησα, αφού δεν έκανα «PR» (σ.σ δημόσιες σχέσεις).\nVP: Ακούστηκαν ήδη φήμες για κάποια πρόταση συνεργασίας από τον Α.Ο Θήρας…\nΖ.Κ: Δεν έχω υπ’ όψιν μου τίποτα ακόμα.\nVP: Σε ποια θέση βλέπετε να τερματίζει ο Πανναξιακός;\nΖ.Κ:«Περίπου στα ίδια. Εμείς εκπλήξαμε τον ΠΑΟ, γιατί δουλεύαμε, πήραμε εμπειρίες από την Ευρώπη. Και ποτέ δεν ήθελα η Ευρώπη να είναι άλλοθι. Αντίθετα, η Ευρώπη ήταν μεγάλο σχολείο. Θεωρώ ότι η Νάξος με αυτή την ομάδα μπορεί να παίξει στα ίσα τους «αιώνιους».\nVP: Οι φανέλες μετράνε;\nΖ.Κ: «Αν η Λε Κανε είχε πράσινα ρούχα μπορεί και να χάναμε 3-0 γιατί είναι και η φανέλα που μετράει. Δεν μπορείτε να ξέρετε τι συμπλέγματα έχουν οι παίκτριες όταν αντιμετωπίζουν φανέλες όπως του Παναθηναϊκού και του Ολυμπιακού».\nΣχολές για τη συνδρομή και όσα έμειναν στα… χαρτιά\nVP: Εκτιμάτε πως είναι λάθος η ελληνική νοοτροπία που υπάρχει στο βόλεϊ; Πώς εξηγείτε το γεγονός ότι αντίστοιχα οι Σέρβοι (Ομπράντοβιτς, Ίβκοβιτς κ.α) στο μπάσκετ με ανοχή και τη στήριξη της διοίκησης έχουνε φτάσει εκεί που ξέρουμε;\nΖ.Κ: «Το μπάσκετ είναι κάτι άλλο, πρώτα από όλα είναι άντρες. Τεράστια διαφορά στην ψυχολογία μιλάμε εξωτερικό και εσωτερικό κίνητρο στις μεγάλες κατηγορίες. Εδώ τα παιδιά τα σπρώχνουν στο βόλεϊ, όχι μόνο για να ασχοληθούν με το άθλημα αλλά για παράδειγμα ακόμα και για να πάρουν ποσοστά για σχολές. Και σε ένα γκρουπ με ταλαντούχα παιδιά βλέπεις ξαφνικά κεντρικό μπλοκέρ 1.50, όπου οι γονείς απλά έχουν πληρώσει.\nΚάποια άλλα παιδιά το βλέπουν και οι άλλοι γονείς που δεν έχουν τη δυνατότητα να τα στηρίξουν, θυμώνουν, στεναχωριούνται, ενοχλούνται. Οι προπονητές προσπαθούν να τα έχουν με όλους καλά για να κρατήσουν τη δουλειά τους. Υπάρχει η διαφορά με τα παιδιά που ασχολούνται με το άθλημα, αλλά υπάρχουν και αυτοί που έχουν ταλέντο και δυνατότητες για να εξελιχθούν. Εδώ έχουμε πολλές ταλαντούχες αθλήτριες και ενδεχομένως οι συνθήκες για το έργο των προπονητών να μην είναι καλές. Μέσα από μια ατομική και ομαδική δουλειά πρέπει να εξελίσσεις τον παίκτη σωματικά και ψυχολογικά. Πολύ γρήγορα βλέπουμε από τα μεγάλα ταλέντα να γίνονται αστέρια μέχρι το 24ο έτος της ηλικίας και μετά τα 24α δεν είναι ούτε ταλέντα, ούτε μεγάλοι παίκτες».\nVP: Τότε κάτι κάνουμε λάθος;\nΖ.Κ: «Εδώ στην Ελλάδα δεν γίνεται κατανοητό. Οι συνθήκες ζωής είναι εξαιρετικές στα παιδιά. Οι οικογένειες και οι παίκτες είχαν χρήματα, κανείς δεν σκέφτεται να πάει στο εξωτερικό να παίξει για να βελτιώσει τη ζωή του. Από το Μάιο μέχρι το Σεπτέμβρη βγαίνεις έξω, παίζεις βόλεϊ, ζεις τη ζωή σου. Εγώ το υποστηρίζω αυτό, είναι ωραίο, αλλά άμα θέλεις να έχεις σοβαρή εξέλιξη πρέπει να έχεις πρόγραμμα δουλειάς. Θα πρέπει όλες οι επιλογές να εξελίσσονται. Είμαι προπονητής που δεν αγαπάω τα χαρτιά, αν τα γράφεις και αυτά δεν τα εκτελείς μέσα στο γήπεδο, δεν αξίζει».\nVP: Υπάρχει κάτι που γράψατε, αλλά έμεινε στα χαρτιά;\nΖ.Κ: «Έχω εκπονήσει πρόγραμμα για την εξέλιξη του βόλεϊ στις Κυκλάδες. Ένα πρόγραμμα που θα έφερνε και νέους προπονητές γιατί αν έχεις προπονητές έχεις παίκτριες, αν δεν έχεις προπονητές, δεν έχεις παίκτριες. Κι αυτές οι ταλαντούχες παίκτριες κορασίδες-παγκορασίδες θα πήγαιναν σε διεθνή τουρνουά των Κυκλάδων για να μπορέσουν στο τέλος και οι γονείς να καταλάβουν τα καλά του αθλητισμού και του πρωταθλητισμού».\nVP: Τι έχουν οι Σέρβοι και διαπρέπουν σε όλα σπορ;\n«Στο γυναικείο βόλεϊ έχουμε σχολές προπονητών και δεν είναι σχολές για να πάρουμε απλά τη συνδρομή, αλλά να φτιάξουμε νέους προπονητές. Στις ομάδες μας οι προπονητές ξεκινούν από τις μικρές κατηγορίες να παίρνουν μετάλλια. Το 2004 στο Μπέτσε βρήκα μια σάλα με τρία μεγάλα τερέν βόλει και μάζεψα 18 παίκτριες σε κάθε τερεν μια πασαδόρο και είχα τρεις ομάδες. Ξεκινήσαμε 5-6 ώρες καθημερινά αλλά ξέραμε γιατί ήμασταν εκεί. Δεν πας σε αγώνες σαν τουρίστας, πας να προκριθείς και μετά πας για το μετάλλιο. Άμα πετύχεις μεγάλο αποτέλεσμα έρχονται χορηγοί κι αν έχεις χορηγούς έχεις καλύτερες συνθήκες στην προπόνηση στη συνέχεια.\nΜη νομίζετε ότι από την αρχή ξεκινήσαμε και πληρωνόμασταν! Άντε από 400-700 Ευρώ σαν πρώτοι προπονητές, αλλά αγαπούσαμε αυτό που κάναμε. Ξεκινήσαμε να παίρνουμε μετάλλια. Μετά την κορασίδων και την νεανίδων το ασημένιο και χάλκινο στο παγκόσμιο ξεκίνησε να παίρνει η γυναικεία ομάδα διακρίσεις και μετάλλια και το 2009 πήραμε και στην Τουρκία το Euro. Αυτό που θέλω να πω είναι ότι το 2005 κάναμε 14 πρακτικά σεμινάρια, 438 προπονητές πέρασαν από αυτά και εξηγήσαμε ποιες είναι οι μέθοδοι που πρέπει να λειτουργούμε όλοι μαζί».\n«Δεν με χρησιμοποίησε το ελληνικό βόλεϊ όσο μπορούσε»\nVP: Υπάρχουν διαφορές στο αντρικό και το γυναικείο βόλεϊ;\nΖ.Κ: «Μεγάλες διαφορές! Τον άντρα πλήρωνε τον στην ώρα του και όλα καλά. Αν μαλώσουν μεταξύ τους οι παίκτες τα ξεχνάνε όλα. Στις γυναίκες χρειάζεται διαφορετική προσοχή και αντιμετώπιση. Το πρώτο πράγμα εκεί είναι η εμφάνιση, οι συνεντεύξεις, η ομορφιά. Οι γυναίκες ή θα σε σέβονται ή πρέπει να σ’ αγαπάνε ή θα σαι νέος προπονητής όμορφος και θα είσαι φίλος τους. Εγώ είμαι ο τύπος που πρέπει να με σέβονται. Είμαι πολύ συναισθηματικός και με πονάει όταν βλέπω αδικία σε κάποιον παίκτη. Πάντα είμαι στη μεριά του παίκτη που είναι εργασιομανής και φιλόδοξος».\nVP: Στη Volleyleague θα εργαζόσασταν;\nΖ.Κ: «Έχω δουλέψει και με άντρες, εγώ θέλω να ζήσω στην Ελλάδα. Για μένα είναι η καλύτερη χώρα, δεν μπορεί κανείς να με πείσει ότι π.χ η Γερμανία είναι καλύτερη στην εξέλιξη και στην ανάπτυξη των παιδιών».\nVP: Συχνά στο γυναικείο βόλεϊ, απουσιάζει η δύναμη, η εκρηκτικότητα, το άλμα, στοιχεία που συναντάμε σε άλλα αθλήματα. Θα μπορούσε μέσω της συνεργασίας των προπονητών να βελτιωθούν κάποιοι τομείς;\nΖ.Κ: «Στο βόλει χρειάζονται τέτοιοι επιστήμονες, οι οποίοι ξέρουν να εξελίσσουν τις ικανότητες που απαιτεί το βόλεϊ, αλλά δεν πρέπει να αποφεύγεις σε τέτοιες στιγμές να καλέσεις ακόμα και τον προπονητή άλλων σπορ, όπως του ακοντισμού ή του άλματος σε μήκος ή ύψους. Αυτοί οι προπονητές των μικρότερων κατηγοριών ξέρουν να εξελίσσουν τις μικρότερες κατηγορίες. Όταν έχεις μια Βασιλαντωνάκη χρειάζεσαι συνεργασία και εξέλιξη, όταν δεν είναι ανοιχτή η Παιανία που έπρεπε να είναι το «Σπίτι του βόλεϊ». Εκεί είναι η βάση για να χτίσεις. Να αγαπάς, να είσαι επίμονος και να σηκώνεσαι και να πηγαίνεις στο κρεβάτι σκεφτόμενος μόνο αυτό. Θα’ ρθει τότε το αποτέλεσμα. Δεν μας χρειάζεται ένας Νικολάκης αλλά δέκα, όχι ένας Ρούσσης αλλά δέκα…\nVP: Έχετε μετανιώσει για κάτι;\nΖ.Κ: «Τον Ιούνιο 2010 που ήρθα το ελληνικό βόλεϊ δεν με χρησιμοποίησε όσο θα μπορούσε και δεν έχω δείξει αυτά που μπορώ να δώσω. Και δεν ήμουν και κανένας ακριβός προπονητής. Θεωρώ ότι μεγάλο λάθος μου είναι ότι δεν επένδυσα στο να μάθω ελληνικά. Πολλοί νεαροί προπονητές ήρθαν σε επαφή μαζί μου και θα μπορούσα να βοηθήσω πολύ περισσότερο».\nΤεράστια διαφορά η Εθνική μπάσκετ με βόλεϊ\nVP: Συνεργαστήκατε με πολλές Ελληνίδες αθλήτριες, κάποιες εκ των οποίων είναι πλέον διεθνείς. Τι χρειάζεται η Εθνική Γυναικών για να κάνει το μεγάλο βήμα;\nΖ.Κ: «Υπάρχουν πάρα πολλές αθλήτριες, μεγάλα ταλέντα, όπως οι Κωνσταντινίδου, Στράντζαλη, Βασιλαντωνάκη κα και το μόνο που τους λείπει είναι να δουλέψουν ακόμα περισσότερο και κυρίως να καταλαβαίνουν γιατί δουλεύουν. Μπορεί να γίνουν μεγάλες παίκτριες, καμιά διαφορά δεν υπάρχει με Βραζιλιάνες, Σέρβες εκτός από μία: η λάθος αντίληψη του βόλεϊ! Όταν εμείς στη Σερβία κάναμε προπόνηση 14 μέρες με Ιαπωνία και Βραζιλία, όλοι ήταν έκπληκτοι γιατί οι μεν δεν πίστευαν, ότι οι δε, δούλευαν τόσο πολύ. Η αντίληψη είναι κοινή. Ο βραζιλιάνος παίκτης/τρια έχει ένα όνειρο να παίξει με την Εθνική και το φαντάζεται αυτό. Είναι φανατικοί για τον ύμνο τους, το εθνόσημό τους και αυτό το… λίγο λείπει. Εγώ αγαπώ τους μπασκετμπολίστες σας. Σέβομαι την Εθνική ανδρών στο μπάσκετ, τεράστια η διαφορά τους με τους βολεϊμπολίστες»..\nVP: Έγινε μεγάλος ντόρος με την Νέσοβιτς στον Ολυμπιακό. Τι γνώμη έχετε για την Ιβάνα;\nΖ.Κ: «Την είχα στη εθνική Νεανίδων το 2005 και την κάλεσα στις κορασίδες, γιατί δεν μπορούσα να υπολογίζω στη Μπρακότσεβιτς. Μετά τον 20ό πόντο όταν «έκαιγε η μπάλα» ήταν εκεί. Ξέρει πάρα πολύ καλό βόλεϊ, ξέρει άμυνα, δεν θέλει να χάνει. Πρέπει να δουλέψει λίγο με τη γυμναστική. Έχει συγκεκριμένη ευθεία χτυπημάτων και χτυπάει πάνω από το μπλοκ. Πάντως, με κάθε αθλήτρια που αλλάζει εργασιακό καθεστώς κάθε χρόνο, κάτι τρέχει…».\nΔεν ξεχνάμε τον δικό μας Μανώλη\n«Μου ξύπνησε ευχάριστες αναμνήσεις»


Εκβιάζουν τον Αναστασιάδη, απειλούν την Κύπρο: Τσουνάμι πιέσεων ότι “είναι η τελευταία ευκαιρία”… | Hellasjournal.com\nΚύπροςΑναστασιάδηςΚυπριακόΟΥΝΦΙΚΥΠπενταμερήςΑντόνιο ΓκουτέρεςΤζέιν Χολ Λουτ\nFile Photo: Ο πρόεδρος της Κυπριακής Δημοκρατίας, Νίκος Αναστασιάδης στις Βρυξέλλες. Copyright: European Union\nΣκηνικό πιέσεων στήνεται ενόψει εξελίξεων στο Κυπριακό αλλά και της επικείμενης Πενταμερούς Διάσκεψης, που αναμένεται να συγκληθεί τον Φεβρουάριο.\nΠαρασκηνιακά, από τα Ηνωμένα Έθνη αλλά και από άλλους διεθνείς παίκτες, διαμηνύεται προς τη Λευκωσία πως αυτή η πρωτοβουλία θα είναι η «τελευταία ευκαιρία».\nΟι πρωταγωνιστές του παρασκηνίου, οι Βρετανοί, επιμένουν όπως μέσα από συζητήσεις μπορεί να βρεθεί «χρυσή τομή», μεταξύ της χαλαρής ομοσπονδίας και των δύο κρατών, παραπέμποντας σε συνομοσπονδία.\nΕκείνο που σε πρώτη φάση θέλουν να διασφαλιστεί είναι η παρουσία της χώρας εντός της Ευρωπαϊκής Ένωσης. Δεν θα πρέπει, πάντως, να θεωρείται τυχαίο το γεγονός ότι στις δύο πρόσφατες εκθέσεις του Γ.Γ. για την Κύπρο, κυρίως εκείνη για την ΟΥΝΦΙΚΥΠ, έχουν σκοπίμως εξαφανιστεί αναφορές για την Κυπριακή Δημοκρατία.\nΥπάρχει δε συστηματική προσπάθεια εξίσωσης δύο οντοτήτων, με αναφορές σε «ελληνοκυπριακές αρχές» και «τουρκοκυπριακές αρχές».


Σε ετοιμότητα η Π.Ε. Ημαθίας για την αντιμετώπιση του κορωνοΐου\nΑρχική σελίδαΠολιτικήΣε ετοιμότητα η Π.Ε. Ημαθίας για την αντιμετώπιση του κορωνοΐου\nInVeria.gr 2/26/2020 10:03:00 μ.μ.\nΔΤ από Π.Ε. Ημαθίας: Η προετοιμασία των αρμοδίων υπηρεσιών και φορέων της Ημαθίας, σχετικά με τη λήψη μέτρων πρόληψης και αντιμετώπισης τυχόν κρουσμάτων κορονοϊού καθώς και άλλων ζητημάτων που σχετίζονται με την κατάσταση που διαμορφώνεται, απασχόλησαν σήμερα (Τετάρτη 26 Φεβρουαρίου 2020) τον Αντιπεριφεριάρχη Ημαθίας, Κώστα Καλαϊτζίδη, σε συναντήσεις και επικοινωνία που είχε με στελέχη υπηρεσιών και φορέων.\nΣχετικά με την κατάσταση που διαμορφώνεται, ο Αντιπεριφερειάρχης Ημαθίας Κώστας Καλαϊτζίδης δήλωσε:


Βενεζουέλα: Ποιος κρύβεται πίσω από τον Γκουάιδο και φιλοδοξεί να γίνει ο νέος πρόεδρος της χώρας | Reader.gr\nΒενεζουέλα: Ποιος κρύβεται πίσω από τον Γκουάιδο και φιλοδοξεί να γίνει ο νέος πρόεδρος της χώρας\nΠέμ, 07/02/2019 - 11:29\nΗ άνοδος του επικεφαλής της αντιπολίτευσης είναι άμεσα συνδεδεμένη με έναν γνωστό και πολυετή αντίπαλο του προέδρου της Βενεζουέλας, τον Λεοπόλδο Λόπεζ.\nΌταν ο Χουάν Γκουάιδο αυτοανακηρύχτηκε προσωρινός πρόεδρος της Βενεζουέλας τον περασμένο μήνα, φάνηκε να παραγκωνίζει μια γενιά ηγετών της αντιπολίτευσης και να προσφέρει με ένα δραματικό τρόπο, ο οποίος ξεπερνούσε όλες τις προηγούμενες προσπάθειες για να καταργήσουν τον Νικολάς Μαδούρο.\nΑλλά η άνοδος του επικεφαλής της αντιπολίτευσης είναι άμεσα συνδεδεμένη με έναν γνωστό και πολυετή αντίπαλο του προέδρου της Βενεζουέλας. Έναν οικονομολόγο, εκπαιδευμένο στο Χάρβαρντ με μια ιστορία στην πολιτική της χώρας, ο οποίος συνεχίζει να κατευθύνει την αντιπολιτευτική στρατηγική και να τη συντονίζει με αξιωματούχους των ΗΠΑ και των περιφερειών από κατ 'οίκον περιορισμό που βρίσκεται στη Βενεζουέλα.\nΟ Λεοπόλδο Λόπεζ ένας διακεκριμένος πρώην δήμαρχος του Καράκας είναι επιβεβαιωμένο πως βοήθησε στην ανάπτυξη του σχεδίου του Γκουάιδο - και εξακολουθεί να φιλοδοξεί να γίνει ο επόμενος πρόεδρος της Βενεζουέλας.\nΑπό το 2017, ο Λόπεζ - ένας μακρινός συγγενής του ήρωα της Νότιας Αμερικής Σιμόν Μπολιβαρ- βρίσκεται κλεισμένος στο σπίτι του στην καλοδιατηρημένη περιοχή Chacao του Καράκας όπου κάποτε υπήρξε δήμαρχος.\nΑλλά ανέθεσε στον Κουάιδο να ηγηθεί του Λαϊκού Κόμματος στο συνέδριο και εξακολουθεί να διαδραματίζει κεντρικό ρόλο στην εκστρατεία για να αναγκάσει τον Μαδούρο να παραιτηθεί.\n«Ο Λεοπόλδο έρχεται σε επαφή με όλους, κάθε μέρα, συνεχώς», δήλωσε στον Guardian η σύζυγος του Λίλιαν Τιντόρι. «Έχει δημιουργήσει μια αντιπολίτευση που είναι εντελώς ενωμένη και ισχυρή και πιέζει προς την ίδια κατεύθυνση, που είναι αυτό που βλέπουμε τώρα».\nΟ Λόπεζ εδώ και πολύ καιρό υποστήριζε την ανάπτυξη μιας πιο επιθετικής προσέγγισης από κάποιους άλλους ηγέτες της αντιπολίτευσης. «Συχνά χαρακτηρίζεται ως αλαζόνας, δίκαιος και πεινασμένος, αλλά οι αξιωματούχοι του κόμματος παραδέχονται επίσης τη διαρκή δημοτικότητα, το χάρισμα και το ταλέντο του ως διοργανωτή», γράφει ένας Αμερικανός διπλωμάτης με έδρα το Καράκας σε μια αναφοράτου 2009 που δημοσίευσε η WikiLeaks.\nΜετά τις αντικυβερνητικές διαμαρτυρίες το 2014, ο Λόπεζ έλαβε ποινή φυλάκισης 14 χρόνων για την υποκίνηση βίας. Του επιβλήθηκε κατ 'οίκον περιορισμός το 2017, ενώ του απαγορεύτφηκε να μιλάει στον Τύπο και παραμένει υπό στενή παρακολούθηση από την αστυνομία, η οποία λαμβάνει την φωτογραφία του με ένα αντίγραφο της ημερήσιας εφημερίδας κάθε τέσσερις ώρες - «σαν όμηρος», είπε η Τιντόρι. Ωστόσο, χρησιμοποιώντας κρυπτογραφημένες εφαρμογές ανταλλαγής μηνυμάτων, διατηρεί επαφή με άλλα μέλη της αντιπολίτευσης στη Βενεζουέλα, την Κολομβία και τις ΗΠΑ.\nΈχοντας την πεποίθηση ότι η στήριξη από τον Λευκό Οίκο θα είναι κρίσιμη για την ανατροπή του Μαδούρο ο Λόπεζ και οι σύμμαχοί του έχουν καταβάλει μια συντονισμένη προσπάθεια να κερδίσουν τη διοίκηση του Τραμπ.\nΟ Λόπεζ με τον Γκουάιδο\nΠηγές επιβεβαίωσαν πολλές συναντήσεις μεταξύ αξιωματούχων των ΗΠΑ και ανθρώπων του Λόπεζ- συμπεριλαμβανομένης και της Τιντόρι - στην Ουάσιγκτον και σε όλο τον κόσμο.\nΤον Φεβρουάριο του 2017, η Τιντόρι παραβρέθηκε σε δείπνο με τον Ντόναλντ Τραμπ στο Λευκό Οίκο, σε μια συνάντηση που οργάνωσε ο γερουσιαστής Μάρκο Ρούμπιο, ο οποίος συνέβαλε στη διαμόρφωση της πολιτικής του Τραμπ για την Βενεζουέλα.\nΛίγες ώρες αργότερα, ο πρόεδρος πόσταρε στο twitter μια φωτογραφία του με την Τιντόρι, τον Ρούμπιο και τον αντιπρόεδρο Μάικ Πενς, ζητώντας άμεσα την απελευθέρωση του Λόπεζ.\nΗ διπλωματική επίθεση συνεχίστηκε μέσω αντιπολιτευόμενων του Μαδούρο που βρίσκονταν στην εξορία και τελικά απέδωσε καρπούς. Ο Λόπεζ περίμενε και σχεδίαζε χρόνια την κίνηση του Γκουάιδο όταν πήρε το «οκ» από τον Πενς στις 22 Ιανουαρίου.\nΟ Πενς υποσχέθηκε στον Γκουάιδο ότι η κυβέρνηση Τραμπ θα τον στήριζε αν αυτοανακηρύσσονταν πρόεδρος κατά τη διάρκεια των μαζικών διαδηλώσεων που σχεδιάζονταν για την επόμενη μέρα.\nΟ Γκουάιδο το έκανε - και οι ΗΠΑ κράτησαν τον λόγο τους, αναγνωρίζοντάς τον ως πρόεδρο της Βενεζουέλας μέσα σε λίγα λεπτά.\nΗ κίνηση εξέπληξε πολλούς διπλωμάτες και μέλη της αντιπολίτευσης, αλλά το βράδυ της 23ης Ιανουαρίου, μια ντουζίνα λατινοαμερικανικών χωρών, όπως και ο Καναδάς - που η Τιντόρι είχε επίσης ασκήσει πιέσεις - είχαν ακολουθήσει το παράδειγμα των ΗΠΑ.\nΠρος το παρόν, η εστίαση παραμένει στον Γκουάιδο- ένας προηγουμένως άγνωστος πολιτικός που μετατράπηκε σε «διασημότητα» μέσα σε μία νύκτα.\nΑλλά εκείνοι που βρίσκονται κοντά στο Λόπεζ αμφιβάλλουν ότι θα παραμείνει στο παρασκήνιο για πάντα. Υποστηρίζουν πως είναι θέμα χρόνου για τον πραγματικό ενορχηστρωτή της πτώσης του Μαδούρο να βρει τα κλειδιά για το ίδιο το προεδρικό μέγαρο.\nΑλλά ορισμένοι πιστεύουν ότι οι φιλοδοξίες του Λόπεζ θα μπορούσαν να ... σκοντάψουν από την ξαφνική άνοδο της δημοτικότητας του Γκουάιδο, που έχει «κλέψει» τις καρδιές εκατομμυρίων Βενεζουέλας, οπότε ο Λόπεζ μπορεί να βρει ότι τα όνειρά του -για να ηγηθεί της Βενεζουέλας- πρέπει να τεθούν σε αναμονή.\nΗ σύζυγος του πάντως όταν ρωτήθηκε αν ο Λόπεζ εξακολουθεί να φιλοδοξεί να γίνει πρόεδρος, ήταν ξεκάθαρη: «Ο Λεοπόλδο πάντοτε αγωνίζονταν για τη Βενεζουέλα, ακόμα και όταν φυλακίστηκε με φρικτές συνθήκες. Έχει σχέδιο για τη χώρα αυτή και το βλέπουμε με ό, τι έχει κάνει με τον Γκουάιδο».


Κιάτο: Νεκρή 35χρονη που έφαγε χόρτα – Δηλητηρίαση «βλέπουν» οι γιατροί\nΑρχική σελίδαΕλλάδαΚιάτο: Νεκρή 35χρονη που έφαγε χόρτα – Δηλητηρίαση «βλέπουν» οι γιατροί\nΜία 35χρονη γυναίκα έχασε τη ζωή της στο Κιάτο, φτάνοντας στο νοσοκομείο με έντονη αδιαθεσία έχοντας φάει προηγουμένως χόρτα.\nΣύμφωνα με το korinthostv.gr η 35χρονη και μία ηλικιωμένη γυναίκα οδηγήθηκαν εσπευσμένα στο νοσοκομείο λόγω αδιαθεσίας. Οι γιατροί, όπως αναφέρει το τοπικό Μέσο, θεωρούν πως η αδιαθεσία τους προέκυψε από τροφική δηλητηρίαση, ενδεχομένως από την κατανάλωση κάποιου δηλητηριώδους φυτού όπως είναι το διαβολόχορτο.\nΤο ρεπορτάζ του Mega έκανε λόγο πως η άτυχη γυναίκα έχασε τη ζωή της από αλλαντίαση, την οποία της την προκάλεσαν τα φασολάκια.\nΣημειώνεται πως η ηλικιωμένη γυναίκα έχει διασωληνωθεί στη ΜΕΘ και βρίσκεται σε σοβαρή κατάσταση.\nΓια την υπόθεση διενεργείται προανάκριση από το αστυνομικό τμήμα Κιάτου, ενώ «φως» στην υπόθεση θα δώσει η ιατροδικαστική.


Τραμπούκοι από σπίτι | fractions | τα επιμέρους\nPosted on 10/06/2012 by AristosD Tagged ΘεσμοίProtagon\tCommentsNo Comments on Τραμπούκοι από σπίτι\nΑναρτήθηκε στο protagon.gr στις 10/06/2012, με αφορμή τη συζήτηση για τα χαστούκια του Κασιδιάρη στην Κανέλλη σε ζωντανή εκπομπή.\nΥπάρχει κάτι που δεν είδα να λέγεται, και θέλω να το θυμήσω. Είναι οι αξίες που κουβαλάμε οι Ελληνες όχι στην πολιτική και στο δημόσιο χώρο, αλλά στο σπίτι, στο σχολείο, στην καθημερινή συναναστροφή. Το πολιτισμικό υπόστρωμα που προδιαθέτει πώς θα αντιδράσουμε όταν ζοριστούμε, και πόσο εύκολα θα δούμε τον απέναντι ως εχθρό.\nΜην πείτε οτι δεν υπάρχει αυτό, οτι οι λαοί δεν έχουν διαφορετικά συστήματα αξιών, οτι τις διαφορές τις έχουν μόνο τα άτομα. Υπάρχουν πολλές έρευνες που καταγράφουν συστηματικές διαφορές αξιών ανάμεσα σε λαούς ή σε εθνικότητες. Δεν σημαίνει βέβαια οτι ‘όλοι’ οι Έλληνες είναι ‘έτσι’ και ‘όλοι’οι Ελβετοί ‘αλλιώς’, αλλά πάντως οτι μερικές αξίες είναι πιο κοινές στην Ελλάδα από ότι στην Ελβετία. Και οτι μερικές από τις διαφορές αυτές είναι αρκετά μεγάλες ώστε να επηρεάζουν την ζωή της κοινωνίας, την πολιτική και την οικονομία.\nΕ, λοιπόν, το στοιχείο “να ανέχεται και να σέβεται τους άλλους” ήταν στην Ελλαδα λιγότερο σημαντικό από οτι ήταν σε κάθε άλλη χώρα. ‘Ημασταν 69οι στους 69. Δεν θεωρούμε σημαντικό να διδάσκουμε στα παιδιά ανεκτικότητα και σεβασμό. Οι τελευταίες χώρες (μαζί με την Ελλάδα) ήταν η Ουγκάντα, η Σαουδική Αραβία, η Αλγερία και το Πακιστάν. Οι πρώτες πέντε χώρες σε αυτόν τον δείκτη ήταν η Σουηδία, η Ολλανδία, η Δανία, η Γαλλία και η Ισλανδία.\nΚάθε τέτοια έρευνα πρέπει να διαβάζεται με επιφύλαξη, αλλά εδώ το εύρημα είναι αρκετά καθαρό. Συνδυάζεται και με πολλά άλλα που δείχνουν οτι οι Έλληνες είμαστε γενικά ο πιο καχύποπτος από τους εύπορους λαούς. Δεν εμπιστευόμαστε τον διπλανό, τον συνεργάτη, τον προμηθευτή, εκτός από τους πολύ δικούς μας, τους συγγενείς.\nΗ χαμηλή εμπιστοσύνη, η χαμηλή ανοχή, ο χαμηλός σεβασμός είναι, νομίζω, το υπόστρωμα της διχόνοιας, της αλληλοκατηγορίας, και τελικά της εύκολης προσφυγής στη βία, όταν ζοριζόμαστε. Σε μεγάλο βαθμό, το υπόστρωμα αυτό υφαίνεται στο σπίτι και στο σχολείο.\n‘Ημασταν επίσης πολύ χαμηλά (68οι στους 69) στη σημασία του στοιχείου “να υπακούει” (πάντα μιλάμε για παιδιά 6-12 ετών), αλλά εκεί μαζί μας στις τελευταίες θέσεις είναι η Ιαπωνία, η Σουηδία, η Νότια Κορέα, η Γερμανία και η ΠΓΔΜ. Ενώ πρώτες ήταν η Τανζανία, το Ιράκ, η Νιγηρία, η Ουγκάντα, το Ζιμπάμπουε και η Σαουδική Αραβία. Δεν είναι έκπληξη ότι οι Γερμανοί, οι Ιάπωνες, οι Κορεάτες και οι Σουηδοί δίνουν χαμηλή σημασία στη υπακοή;\nΟχι αναγκαστικά. Οι κοινωνίες όπου οι ενήλικες τηρούν κανόνες φαίνεται οτι δεν είναι αυτές όπου οι γονείς θέλουν υπάκουα παιδιά, αλλά περισσότερο αυτές όπου τα παιδιά μαθαίνουν να έχουν “αίσθημα ευθύνης”, να είναι “ανεξάρτητα”, και φυσικά “να ανέχονται και να σέβονται τους άλλους”.\nΤι σύνοψη βγαίνει από αυτά; Νομίζω η εξής: θέλουμε τα παιδιά να έχουν τα προσωπικά εφόδια για να πετύχουν τους ατομικούς τους στόχους: να είναι ανεξάρτητα, επίμονα, και όχι παθητικά υπάκουα. Αλλά μας ενδιαφέρει πολύ λίγο να γίνουν καλοί συνεργάτες, καλοί συνομιλητές, και τελικά καλοί πολίτες. Η αριστεροσύνη μας και η εθνικοφροσύνη μας είναι ακραία εγωϊστικές.\nThis entry was tagged Θεσμοί, Protagon. Bookmark the permalink.\n← Αξίες στην ανατροφή\nSpain’s misfortune →


Αγορά καφετιέρας φίλτρου - Σελίδα 3 - Μπλα Μπλα - Insomnia.gr\nΑπό τον zarzonis\n26 Οκτωβρίου 2015 στο Μπλα Μπλα\nΑφού πίνεις μόνο εσύ, πάρε μια μεγάλη χειροκίνητη, αυτήν που την πρεσαρεις κάτω. Ζέσταινε το νερό στον βραστήρα και όλα καλά. Ωραίο καφέ με "καμάκι" βγάζει.\nzarzonis 5 αναρτήσεις\nburuburu 3 αναρτήσεις\nΟι καφετιέρες δεν παίζουν ρόλο αν είναι φτηνές ακριβές επώνυμες ή μη επώνυμες στο γαλλικό καφέ. Προτείνω γιάλινο μπολ γιατί κρατάει τον καφέ πιο ζεστό , πλένεται εύκολα , βλέπουμε πόσο καφέ περιέχει\nφίλε μου η καφετιέρα φίλτρου δεν είναι όπως η εσπρεσσιερα. ουσιαστικά βράζει το νερο το ρίχνει στο φίλτρο που έχεις τον καφέ και πέφτει στο γυάλινο δοχείο. ουσιαστικά βραστηρας ειναι. με 15-20 ευρω πα\n18 ώρες πριν, buruburu είπε\nΣας ευχαριστώ για τις απαντήσεις, όλους σας. Παρόλ' αυτά, πλην τοu F1Skar οι υπόλοιποι μου προτείνετε γυάλινη κανάτα ενώ σας είπα πως θέλω να πάρω inox. Επίσης είπα πως αυτό που με ενδιαφέρει είναι να βγάζει ωραίο και μυρωδάτο καφέ και, απ' όσο διαβάζω στα σχόλια για την Bosch την οποία προτείνετε, μόνο ωραίο καφέ δεν κάνει. Δε θα απέκλεια τη γυάλινη κανάτα αν έφτιαχνε πραγματικά ωραίο καφέ. Και οι moccamaster καφετιέρες γυάλινη έχουν. Αλλά δυστυχώς, είναι πανάκριβες...\nΦαντάζομαι ότι κάποια διαφορά υπάρχει, αλλιώς όλος ο κόσμος θα έπαιρνε ό,τι φτηνότερο υπάρχει. Εγώ η ίδια την πάτησα αγοράζοντας μία φτηνή, βγαίνει χάλια ο καφές, γι' αυτό και θέλω να αλλάξω. Όσον αφορά το ότι κρατάει τον καφέ πιο ζεστό, όσο αφήνουμε τον καφέ στη γυάλινη κανάτα πάνω στην καφετιέρα, αυτή συνεχίζει να "ψήνει" τον καφέ με αποτέλεσμα μετά από κάποια ώρα να έχει αλλοιωθεί τελείως ο καφές και να πικρίζει κιόλας. Για τη συγκεκριμένη δουλειά κάνει η inox η οποία λειτουργεί και σα θερμός.\nΌποιος έχει να προτείνει μοντέλο καφετιέρας που να κάνει πραγματικά ωραίο καφέ, είναι ευπρόσδεκτος :).\nΕπειδή κι εγώ είμαι προς αναζήτηση τον τελευταίο καιρό, έχω σταμπάρει αυτές τις δύο που έβαλες. Θα πήγαινα σε Russell Hobbs αλλά, απ' όσο κατάλαβα, πάει για εξαφάνιση. Την έβαλε πάλι αυτό το κατάστημα αλλά βαράει κι ένα 20ρικο τα μεταφορικά, και πάει κοντά στα 100. Δεν ξέρω κατά πόσο αξίζει. Η Melitta βγαίνει πιο φθηνά και φάινεται, απ' τις κριτικές, πολύ καλή και value for money.\nΤην βρήκα ακόμα πιο φθηνά, εδώ. Όχι ότι έχει καμιά τεράστια διαφορά με σκρουτζομάγαζα, βέβαια.\nΕπεξ/σία 7 Φεβρουαρίου από Mrs. Hyde\n18 ώρες πριν, Predatorkill είπε\nΠαιδες για μικρη εχετε κατι στα υποψην; Μονο εγω πινω γαλλικο στο σπιτι ειναι κριμα να παρω μεγαλη. Πινω 2 κουπες μεγαλες απανωτα καθε πρωι\n...θελει να ασχοληθείς λίγο, αλλά εάν έχεις όρεξη κοίτα και για hario v60\n2 ώρες πριν, ge-lyk είπε\nΦαινεται καλη περιπτωση αλλα θελω να μενει ζεστος ο καφες για μιση ωρα ακομα αφου βαλω τη πρωτη κουπα.\nΣτις 2/1/2017 στις 5:52 ΜΜ, JiovanniGeorgeo είπε\nΜε ενδιαφέρει απλά να μου φτιάχνει το ταχύτερο δυνατό, ένα ποτήρι καφέ κάθε πρωί. Μιας και τα πρωινα ειμαι πολυ βαρυς, και σκέφτομαι συχνά τέτοιες χρονικές περιόδους πως η ζωή είναι 100% μάταιη.. θεωρώ πως με βοηθά να έχω έτοιμα τα υλικά από το προηγούμενο βράδυ, και να βρίσκω το καφέ κάθε μέρα τάδε ώρα έτοιμο. Εμενα με εξυπηρετει διοτι κάθε μέρα, κάνω τα ίδια ακριβως πράφμαατα.\nΚάποιος που να έχει την 7479 να αφησει κανα προσωπικό ριβιου;\nΠαίρνεις μια με τιμέρ και είσαι κομπλέ. Και παντα προφανώς με φερμος, μια χαρά τον κραταει ζεστότατο για κάνα 5ωρο. Μελίττα έχω. Προφανώς και μια των 10 ευρώ θα κάνει μια χαρά δουλειά, απλά προσωπικά μου την σπάει να έχω αντικείμενα που τα ακουμπάς και είναι σαν ξεχαρβαλωμένα. Άσε που το χρησιμοποιώ σχεδόν κάθε μέρα.\n19 ώρες πριν, MajinBu είπε\nΚαλά και μόνο εγώ πίνω, αλλά πίνω 3-4 φλιτζάνια (τον κάνω ελαφρή τον καφέ). Άμα ήτανε να έχω πρέσα καφέ φορά που ήθελα να πιω, δεν θα τελείωνα ποτέ.\nΕπεξ/σία 7 Φεβρουαρίου από Papakaliati\nOn 05/02/2021 at 18:45, buruburu said:\nΕπαναφέρω το post μια και είμαι σε αναζήτηση καφετιέρας. Είπα αυτή τη φορά να πάω σε inox και όχι γυαλί καθότι προσπαθώ να πετύχω την καλύτερη δυνατή γεύση. Είμαι ανάμεσα σ' αυτή και σ' αυτή. Έχει κανείς κάποια εμπειρία; Οι μόνες μου απαιτήσεις είναι να σταματάει η ροή όταν βγάζεις την καφετιέρα και να κάνει ωραίο και μυρωδάτο καφέ.\nΕπίσης κάτι διάβασα ότι έχει αλλάξει στις καφετιέρες μετά από οδηγία της ΕΕ; Τι όμως; Δε μένουν αναμμένες εσαεί ας πούμε;\nΑπορώ γιατί υπάρχουν ακόμα καφετιέρες με γυάλινη κανάτα κι αυτό το καταστροφικό μάτι που μετά από μισή ώρα ο καφές είναι για πέταμα. Για μένα, μόνο θερμός. Τη Russel την έχω εις διπλούν (σπίτι και εξοχικό). Άψογη σε όλα. ΑΛΛΑ! Θέλει τακτικό (όχι τίποτα τρελό, το προτεινόμενο που οι περισσότεροι δεν κάνουμε) καθάρισμα, αλλιώς ανεβάζει μεγαλύτερη θερμοκρασία στη βάση του νερού, με αποτέλεσμα να κλείνει αυτόματα πριν τελειώσει το νερό. Επίσης έχω και την 2η Philips που έβαλε ο φίλος στην αρχή της σελίδας που πόσταρες η οποία είναι επίσης μια χαρά. Όχι τόσο γρήγορη όσο η Russel.\nΕπεξ/σία 7 Φεβρουαρίου από CheOnWeb\n29 λεπτά πριν, CheOnWeb είπε\nΠοια russel εχεις;\n10 minutes ago, Predatorkill said:\nΑυτήν https://www.skroutz.gr/s/15039724/Russell-Hobbs-24020-56-Adventure-Thermal-Carafe.html, όπως και το αμέσως προηγούμενο παρόμοιο μοντέλο που είχε το κουμπί στο πλάι.\nEdit: Έχω και κάνα-δυο τέτοια για μια-δυο γρήγορες κούπες (νερό απ' τον βραστήρα) https://www.google.gr/imgres?imgurl=https://b.scdn.gr/images/sku_main_images/008191/8191554/large_20160802163528_westmark_filtro_kafe_diafano_041_2445.jpeg&imgrefurl=http://www.skroutz.gr/c/687/diafora-axesouar-mageirikhs/m/17420/Westmark.html?order_dir%3Dasc&tbnid=9LRoWJezesxwkM&vet=1&docid=quSpaWTMzWqrKM&w=238&h=250&itg=1&hl=en-us&source=sh/x/im\nΣτις 6/2/2021 στις 7:30 ΜΜ, Predatorkill είπε\n7 ώρες πριν, ge-lyk είπε\nΑν θες να έχεις ένα ατομικό καφέ φίλτρου η πιο γρήγορη λύση είναι η aeropress. Και δεν χρειαζεσαι τίποτα, απευθείας στη κούπα σου. Αν θες πραγματικά τον πιο εύγευστο καφέ φίλτρου, με μπόλικο μεράκι πας σε v60 και κάποιο ποιοτικό καφέ όπως είπε και το άλλο παιδι. Αν σου αρέσει ο καφές σου πολύ βαρύς με πολύ έντονο σώμα πας σε French press (σαν αυτή τη κανατα που επίσης δείξανε παραπάνω του ikea)\nΤοποθεσία Space the final frontier\nκάποιο θερμός σε κούπα/μπουκάλι ίσως είναι μια απλή λύση!\nσεβαστές όλες οι απόψεις της παρέας για γυαλινες κανάτες, μάρκες κτλ γιατί εν τέλει υπάρχουν πολλές παράμετροι του πως πίνουμε τον καφέ μας, σε τί ποσότητα και σε τί διάστημα, ποιές ευκολίες/χαρακτηριστικά ζητάμε καθώς και άλλοι παράγοντες.\nΣτις 6/2/2021 στις 9:19 ΜΜ, DimosthenisG είπε\nΝα σου πω κάτι, ο καφές φίλτρου δεν είναι όπως ο εσπρέσσο. Είναι απλά ζεστές σταγόνες νερού που πέφτουν πάνω στον καφέ. Ενώ στις μηχανές εσπρέσσο υπάρχουν και με 5 και με 10 χιλιάδες ευρώ, και κάθε μία βγάζει διαφορετικό καφέ.\nΑυτό που θα σου πρότεινα είναι να αγοράσεις ακριβότερο καφέ και όχι τον κλασικό jacobs που πίνουν οι περισσότεροι. Αν η κανατα είναι γυάλινη ή όχι δεν παίζει ρόλο στη γεύση... Ο ινοξ πράγματι τον κρατάει ζεστό για περισσότερο χρόνο όμως ο καφές φίλτρου έχει το μυστικό ότι πρέπει να τον πιείς άμεσα. Όσο πιο αργά τον πίνεις τόσο χάνει άρωμα.\nΗ αλήθεια είναι πως αυτό νόμιζα κι εγώ αρχικά αλλά είδα μεγάλη διαφορά όταν ήπια τον ίδιο ακριβώς καφέ (Jacobs πράσινο) σε άλλη καφετιέρα από τη δική μου (η οποία ήταν ό,τι πιο φτηνό είχα βρει τότε κάπου 15-20€). Εξ ου και τώρα λυσσάω να πάρω κάτι καλύτερο και το ψάχνω λιγουλάκι.\nΣτις 7/2/2021 στις 3:13 ΜΜ, Mrs. Hyde είπε\nΤη Russell Hobbs τη βρήκα με 49€ εδώ. Αν και πραγματικά δεν ξέρω ποια να προτιμήσω, το σχόλιο του CheOnWeb περί ανόδου θερμοκρασίας με προβλημάτισε...\nΕπεξ/σία 8 Φεβρουαρίου από buruburu\nΕπεξ/σία 9 Φεβρουαρίου από Mrs. Hyde


Αύγουστος, 2017 | Ιnnjobs\nΗ έκδοση του browser που χρησιμοποιείτε δεν υποστηρίζεται από την εφαρμογή μας λόγω παλαιότητας!\nΜπορείτε να εγκαταστήσετε στον υπολογιστή σας μια νέα έκδοση Chrome Web browser εδώ\nΚΑΝ’ ΤΟ ΕΣΥ ΓΙΑ ΜΕΝΑ\nΔΙΑΦΗΜΙΣΤΕ ΤΟ ΞΕΝΟΔΟΧΕΙΟ ΣΑΣ\nΗ Innjobs.net μέλος του ΣΕΤΕ\nΜΕΛΟΣ ΤΟΥ ΣΕΤΕ Η ΠΡΩΤΗ ΕΛΛΗΝΙΚΗ ΔΙΑΔΙΚΤΥΑΚΗ ΠΛΑΤΦΟΡΜΑ ΑΝΘΡΩΠΙΝΟΥ ΔΥΝΑΜΙΚΟΥ Innjobs.net\nΣτο δίκτυο μελών του Συνδέσμου Ελληνικών Τουριστικών Επιχειρήσεων – ΣΕΤΕ ανήκει από τον Ιούνιο η πρώτη ελληνική διαδικτυακή πλατφόρμα ανθρώπινου δυναμικού Innjobs.net, επιδιώκοντας την αξιοποίηση των ευκαιριών δικτύωσης και ενημέρωσης, που προσφέρει ο Σύνδεσμος στα μέλη του, συμβάλλοντας στην ποιοτική αναβάθμιση και ενίσχυση της ανταγωνιστικότητας του ελληνικού τουρισμού.\nΗ Innjobs.net έχει δημιουργήσει στον τουρισμό και ειδικά στην ξενοδοχειακή βιομηχανία, ένα εργαλείο ευρέσεως ανθρωπίνου δυναμικού, στοχευμένο σε όλες τις ειδικότητες του ξενοδοχείου, για όλη την Ελλάδα, ανά περιοχή, ανά ηλικία, ανά φύλο, ανά τιμολογιακή πολιτική. Οι εργοδότες και οι εργαζόμενοι στην τουριστική βιομηχανία με την εγγραφή τους στην πλατφόρμα Innjobs.net, γίνονται μέλη, αποκτούν τον προσωπικό κωδικό πρόσβασης και μπορούν να κάνουν χρήση των υπηρεσιών της.\nΕπιπλέον η Innjobs.net προχωρά σε συνεργασία με την TUV HELLAS-NORD GROUP για την πιστοποίηση 6 ειδικοτήτων εργαζομένων στον τουρισμό. Πρόκειται για μία καινοτόμα σε ευρωπαϊκό επίπεδο πιστοποίηση, με στόχο την ενίσχυση των εργασιακών δεξιοτήτων και την παροχή ποιοτικών υπηρεσιών.\nΜεγάλος Διαγωνισμός Υποτροφιών από το Mediterranean College & την Innjobs.net!\nΔελτίο Τύπου Νέα Συνεργασία του IST College με την Ιnnjobs.net\nΝέο campus του Mediterranean College στη Γλυφάδα\n«Το μέλλον σου είναι πιο κοντά απ’ όσο φαντάζεσαι. Ζήσε το στο Mediterranean College…»\nΝέα της Innjobs.net!\nΜε την συνεργασία του Δήμου Κεντρικής Κέρκυρας και Διαποντίων νήσων\nTo Innjobs.net χρησιμοποιεί cookies για να βελτιώσει τη διαδικτυακή εμπειρία σας. Με τη χρήση του ιστότοπου, αποδέχεστε τους όρους χρήσης τους.OKΠΕΡΙΣΣΟΤΕΡΑ


H Βίκυ Κάβουρα αποκαλύπτει τι ψάχνει σε έναν σύντροφο - News Freedom\nΑρχική ΤΡΟΠΟΣ ΖΩΗΣ H Βίκυ Κάβουρα αποκαλύπτει τι ψάχνει σε έναν σύντροφο\nΗ ηθοποιός μιλά στην εκπομπή «Ελένη» με την Ελένη Μενεγάκη και στη δημοσιογράφο Δήμητρα Καλφούντζου για την προσωπική της ζωή και εξηγεί πως ο χαρακτήρας του πατερά της επηρεάζει τις επιλογές της στους συντρόφους της.\n«Ψάχνουμε στους συντρόφους μας τον μπαμπά μας και όσο πιο πολύ μοιάζει τόσο πιο πολύ κολλάμε» και συνεχίζει:\n«Οι πρώην σύντροφοι και οι φίλες μου ήταν άνθρωποι που δεν εκδηλώνουν τα συναισθήματα τους και δεν μου αρέσει αυτό. Δεν είναι ντροπή να εκδηλώσεις τον θαυμασμό σου και να πεις ότι είσαι ερωτευμένος», σημείωσε η ηθοποιός για τη σημασία των συναισθημάτων στις προσωπικές σχέσεις.\n«Έχω αφήσει πίσω το προσωπικό κομμάτι γιατί είμαι στον αγώνα της επιβίωσης. Έχω κάνει δυο σχέσεις στα 33 μου χρονιά», ανέφερε η Βίκυ Κάβουρα για την προσωπική της ζωή.\nΠροηγούμενο άρθροΧριστοδουλάκης: Δεν θα είμαι υποψήφιος για την ηγεσία του ΚΙΝΑΛ – Θα δώσω τη μάχη μου ως Γραμματέας\nΕπόμενο άρθροΘύρα 7: Ετοιμαζόμαστε για την απόβαση στην Φρανκφούρτη


Γευστικές απολαύσεις από σπίτι: Πιροσκί mini\nΥλικά για 30 πιροσκί\n500-550 γραμ. αλεύρι\n1/2 ποτήρι γάλα χλιαρό\nΠρώτα ετοιμάζουμε τη ζύμη. Ρίχνουμε σε ένα βαθύ μπωλ το νερό και διαλύουμε τη μαγιά μαζί με τη ζάχαρη.\nΣτο ποτήρι με το γάλα διαλύουμε το αλάτι. Αδειάζουμε το γάλα και το αυγό μέσα στο μπωλ και ανακατεύουμε.\nΣτη συνέχεια ρίχνουμε το βούτυρο και συνεχίζουμε το ανακάτεμα.\nΤέλος προσθέτουμε το αλεύρι. Ανακατεύουμε μέχρι να σχηματιστεί μία ζύμη που να ξεκολλάει από τα τοιχώματα. Αν χρειαστεί προσθέτουμε λίγο αλεύρι ακόμα. Σκεπάζουμε με μία νωπή πετσέτα και αφήνουμε τη ζύμη σε ζεστό μέρος για 1 ώρα να φουσκώσει.\n'Επειτα ετοιμάζουμε τη γέμιση. Τα μισά πιροσκί θα τα γεμίσουμε με λουκανικάκια και τα υπόλοιπα με γαλοπούλα-τυρί. Κόβουμε σε 3 λωρίδες τις φέτες γαλοπούλας. Το ίδιο κάνουμε και με το τυρί. Τα λουκανικάκια θα τα χρησιμοποιήσουμε όπως είναι.\nΠάνω από κάθε λωρίδα γαλοπούλας βάζουμε μία λωρίδα τυριού και τυλίγουμε σχηματίζοντας ροδέλες.\nΣτο μεταξύ η ζύμη έχει διπλασιαστεί σε μέγεθος. Τη χωρίζουμε σε μπαλάκια σε μέγεθος μεγάλου καρυδιού.\nΠιέζουμε με την παλάμη μας να ανοίξουν και στη μέση βάζουμε τη γέμιση μας. Τυλίγουμε και πιέζουμε να κλείσουν καλά πλάθοντας λίγο, για να μην ανοίξουν στο τηγάνισμα. Όταν τα γεμίσουμε όλα τα αφήνουμε για 10 λεπτά να φουσκώσουν λίγο.\nΓια το τηγάνισμα χρησιμοποιήσαμε περίπου 1 λίτρο σπορέλαιο και μία μικρή κατσαρόλα. Αφού κάψει καλά το λάδι χαμηλώνουμε το μάτι στο μισό. Ρίχνουμε προσεκτικά τα πιροσκί λίγα λίγα χωρίς να τα στριμώχνουμε. Τα γυρίζουμε για να πάρουν χρώμα από όλες τις πλευρές. Μόλις ροδίσουν καλά τα τοποθετούμε πάνω σε μία σχάρα όπου έχουμε στρώσει χαρτί κουζίνας.\nΕξαιρετικά νόστιμα, αφράτα και χορταστικά. Μπορείτε να βάλετε ότι γέμιση σας αρέσει. Πολύ ωραία γίνονται με κιμά ή λιωμένη βραστή πατάτα. Καλή επιτυχία στην εκτέλεση της συνταγής και καλή σας όρεξη.\nΑναρτήθηκε από Αντώνης Δρακάκης στις 09:28


Bresser Hunter 8-24x50 Zoom - Κυαλια (PER.571860)\nΑρχική > Ήχος - Εικόνα > Κυάλια > BRESSER HUNTER 8-24X50 ZOOM\nΤα κυάλια Hunter διαθέτουν πρίσματα και φακούς τα οποία είναι κατασκευασμένα από άριστο υλικό γυαλιού ΒΚ-7. Το μικρό τους μέγεθος τα κάνει τον τέλειο σύντροφο σε οποιαδήποτε δραστηριότητα στην ύπαιθρο. Τα κιάλια Zoom Hunter 8-24x50 έχουν πλήρως επιστρωμένα οπτικά και στέρεα μηχανικά μέρη, τα οποία τα καθιστούν δυνατά να αποδώσουν την αληθινή απεικόνιση χρωμάτων.\nΜοντέλο: Hunter 8-24x50.\nΕλάχιστη ακτίνα εστίασης: 8 m.\nΟπτικό πεδίο [1000 m]: 78 m.\nΔιαστάσεις(ΠxΥxΒ): 180 x 65 x 190 mm.\nΒάρος (g): 810.\nΜια χαρα για τα λεφτα του.Δεν ειναι βεβαιως πρωτης ποιοτητας.Θελει τριποδα για να παιξει καλά και νομιζω οτι το zoom του ειναι αρκετα καλο για βασικες δραστηριοτητες, καθημερινης τρέλλας...Επειδη φοραω γυαλια θελει μια παραπανω ποσοχη στις ρυθμισεις.\nΑπό ανώνυμο χρήστη - Βαθμολογία 6 στις 28-06-2016\nτο zoom κατα το ¨συρσιμο¨του ¨αυτιού¨ειναι λιγο σκληρό.Επισης στη μεγένθυνση πάνω απο 18 δείχνει\nΔΙΠΛΟ αντικείμενο.ΣΕ ΒΟΥΝΟ ΖΟΥΜΑΡΙΣΑ ΣΕ ΔΥΟ ΑΝΑΜΕΤΑΔΟΤΕΣ ΤV ΚΑΙ ΕΒΛΕΠΑ 3ή4 ΚΕΡΑΊΕΣ\nBRESSER HUNTER 8-24X50 ZOOM (PER.571860)\n• Μοντέλο: Hunter 8-24x50.\n• Μεγέθυνση: 8-24x.\n• Ελάχιστη ακτίνα εστίασης: 8 m.\n• Οπτικό πεδίο [1000 m]: 78 m.\n• Zoom: NAI.\n• Φωτεινότητα: 36.06.\n• Διαστάσεις(ΠxΥxΒ): 180 x 65 x 190 mm.\n• Βάρος (g): 810.\nΑπό ανώνυμο χρήστη - Βαθμολογία 6 - 28-06-2016\nBRESSER HUNTER 8-24X50 ZOOM PER.571860 BRESSER BRESSER ΚΥΑΛΙΑ BRESSER HUNTER 8-24X50 ZOOM


Το χαμένο πέναλτι του Λε Τισσιέ | el sombrero\nΚύθηρα 2005. Διακοπές. Ενώ ετοιμαζόμαστε με τον καλύτερό μου φίλο να βγούμε για ποτάκι, ανάμεσα σε βρεγμένα μαγιό, πετσέτες και πεταμένα ρούχα εδώ και εκεί, θα με ρωτήσει: «Τον Ματ Λε Τισσιέ τον ξέρεις». Πάγωσα. Πως είναι δυνατόν να με ρωτάς κάτι τέτοιο. Εμένα που ζω και αναπνέω για το Αγγλικό ποδόσφαιρο. Πριν προλάβω να απαντήσω θα συμπληρώσει, «Ήταν ένας εξαιρετικός Άγγλος ποδοσφαιριστής της Σαουθάμπτον που όμως είχε απαράμιλλη τεχνική. Δεν μου κάνει για Άγγλος και το όνομά του δεν είναι σίγουρα αγγλικό. Ναι. Ήταν τόσο καλός επειδή δεν είναι Άγγλος. Οι ρίζες του πρέπει να βρίσκονται κάπου ανάμεσα σε Γαλλία, Ισπανία και δεν ξέρω και’γω που αλλού». Νευρίασα λιγάκι αλλά δεν το συνέχισα. «Τον γνωρίζω πολύ καλά τον Λε Γκοντ (αυτό ήταν το προσωνύμιό του όταν ‘μάγευε’ με τη φανέλα των «αγίων)» του είπα «αλλά ας μη το συνεχίσουμε για την ώρα. Βαριέμαι να μιλήσω για ποδόσφαιρο. Είμαστε διακοπές, μα τον Φάουλερ». Τελικά πήγαμε για ποτό και -εννοείται- συνεχίσαμε να μιλάμε για τον Λε Τισσιέ, τη Λίβερπουλ που πριν λίγο καιρό είχε κατακτήσει το Τσάμπιονς Λιγκ, τη Γιουβέντους, την Μπάρτσα και τον ΠΑΟ που μόλις είχε υπογράψει τους Μπίσκαν και Φλάβιο Κονσεϊσάο και εμείς ονειρευόμασταν τότε μια μαγική τριπλέτα στον άξονα, παρέα με τον Έκι τον Γκονζάλες.\nO Ματ Λε Τισσιέ ήταν όντως ένας εξαιρετικός ποδοσφαιριστής. Ένας μεσοεπιθετικός που γνώριζε πολλά καντάρια μπάλα. Ένας τεμπελάκος όμως παίκτης που προτιμούσε την καλή ζωή από την προπόνηση και που ζούσε -σχεδόν- και μόνο για τον αγώνα. Προτιμούσε τη σιγουριά της Σαουθάμπτον και δεν έκανε ποτέ το μεγάλο βήμα για κάποιο μεγαλύτερο κλαμπ ξέροντας πως θα έπρεπε να θυσιάσει πολλά για να σταθεί σε ομάδες, όπως η Γιουνάιτεντ για παράδειγμα. Δεν είναι διόλου τυχαίο πως ο Φέργκιουσον τον ζάλιζε κάθε καλοκαίρι να μετακομίσει στο Όλντ Τράφορντ και να φτιάξει ένα ονειρικό δίδυμο με τον Ερίκ Καντονά μα ο Λε Τισσιέ, ενώ του έλεγε πως θα κάνει το μεγάλο βήμα, τελικά επέλεγε να μείνει στην ομάδα της καρδιάς του, να πίνει τις μπύρες του και να τρώει τους γκουρμέ μεζέδες του, μαγεύοντας το κοινό της Αγγλίας -σχεδόν- κάθε αγωνιστική, χωρίς όμως να φτάσει ποτέ να κατακτήσει κάποιον τίτλο. «Who cares?» Οι φίλοι της ομάδας έχουν να λένε για το φοβερό δέσιμο που είχε με τον Άλαν Σίρερ στις αρχές των 90s με τη φανέλα των «αγίων», για το μαγικό δεξί του πόδι, «Θα σου την στείλω δεξιά στο παράθυρο. Πήδα αλλά δεν πρόκειται να την πιάσεις» συνήθιζε να λέει στους τερματοφύλακες της εποχής, κάνοντας τα λόγια του πράξη, και φυσικά για το εξωπραγματικό του ρεκόρ στην ευστοχία των πέναλτι. Ο Ματ Λε Τισσιέ σε ολόκληρη την πλούσια καριέρα του με τη φανέλα της Σαουθάμπτον είχε αστοχήσει μία και μοναδική φορά από την άσπρη βούλα. Το ρεκόρ του το πλησίασε, μετά από πολλά χρόνια ακόμα ένας παίκτης των αγίων, ο Ρίκι Λάμπερτ, πριν μετακομίσει και καταστρέψει ουσιαστικά την καριέρα του προς Άνφιλντ μεριά για τη φανέλα των «κόκκινων». Μια φανέλα που είχε όνειρο να φορέσει από παιδί και που τον οδήγησε μετά στο Χόθορνς και τη Γουέστ Μπρομ.\nΣε 48 εκτελέσεις πέναλτι ο Λε Γκοντ είχε ευστοχήσει σε 47 και αν δεν είχε βρεθεί ο Ουαλός Μαρκ Κρόσλεϊ της Νότινγχαμ Φόρεστ να πιάσει εκείνο το κακοχτυπημένο πέναλτι στις 24 Μαρτίου του 1993 ο Άγγλος με το νούμερο 7 στην πλάτη θα είχε ένα απίστευτο και μοναδικό ρεκόρ. Μετά από αυτή την άτυχη στιγμή ο αρχηγός των «αγίων» συνέχισε με 27 σερί εύστοχα πέναλτι πριν κλείσει την καριέρα του το 2002, στα 34 του. Στα χρόνια που έπαιξε ποδόσφαιρο είχε πολλούς και μεγάλες θαυμαστές αλλά και αρκετούς εχθρούς. Ένας από αυτούς είναι ο πρώην συμπαίκτης του (και διεθνής με τα τρία λιοντάρια για ένα μικρό φεγγάρι) Κάρλτον Πάλμερ, που τον θεωρούσε πάντα τεμπέλη, χοντρό και υπερεκτιμημένο. Προσωπικά θα κρατήσω, και θα κλείσω αυτό το κείμενο, με δύο-τρεις λέξεις του κορυφαίου κεντρικού μέσου των τελευταίων 15 ετών για την αξία του -λατρεμένου- Ματ Λε Τισσιέ. «Όταν ήμουν μικρός, ο παίκτης που θαύμαζα και ήθελα να μοιάσω ήταν ένας Άγγλος που έπαιζε στη Σαουθάμπτον και φορούσε το νούμερο 7. Ήταν απλά απολαυστικός». Τα λόγια ανήκουν στον Τσάβι και -εννοείται- κάπου ο Λε Τισσιέ πίνει την μπύρα του χαμογελώντας όταν κάποιος του τα θυμίζει. Είμαι σίγουρος.\nΤάδε έφη: gargaduaaas στις 10:21, 26 Απρίλιος, 2017\nΚατηγορίες: Αγγλικό πρωτάθλημα · βιντεοθεραπεία\n1 Galeano // 26 Απρίλιος, 2017 στις 13:52\n2 gargaduaaas // 26 Απρίλιος, 2017 στις 13:57\n3 Τζόντζο // 27 Απρίλιος, 2017 στις 01:18


Σάββατο, 18 Αύγουστος 2018 12:44\nΤην Παρασκευή 17/8 πραγματοποιήθηκε η πρώτη συνάντηση μεταξύ Διοικούσας Επιτροπής, προπονητικού team και αθλητριών μέσα σε όμορφο και οικογενειακό κλίμα στον φιλόξενο και όμορφο χώρο του InΜotion Cafe , χορηγού του Γυναικείου τμήματος.\nΕκ μέρους της Διοικούσας Επιτροπής καλωσόρισε τις παλιές άλλα και τις νέες αθλήτριες του τμήματος ο κ. Θεοδοσόπουλος με την ευχή για μια αγωνιστική χρονιά γεμάτη υγεία και επιτυχίες και μακριά απο τραυματισμούς!\nΣτη συνέχεια ο προπονητής Γιώργος Τσικίνας καλωσόρισε με τη σειρά του τις αθλήτριες , ανέλυσε το πλάνο της νέας αγωνιστικής περιόδου , ενημέρωσε σχετικά με το πρόγραμμα των προπονήσεων, ευχήθηκε για τη νέα χρονιά υγεία και μακριά απο τραυματισμούς, τονίζοντας οτι κύριος στόχος είναι η ομάδα να διατηρήσει το ήδη υπάρχον υγείες κλίμα και σε συνδυασμό με τη σοβαρή και υπεύθυνη δουλειά απο όλους να συνεχίσει την επιτυχημένη παρουσία της στην Α1 Γυναικών.\nΑνακοινώθηκαν οι αρχηγοί της ομάδας οι οποίες θα είναι η Αθηνά Πιτούλια και η Χριστίνα Ανθίτση, δυο αθλήτριες με μεγάλη εμπειρία που με την παρουσία τους όλα τα προηγούμενα χρόνια έχουν κερδίσει τον σεβασμό όλων.\nΗ πρώτη συνάντηση έκλεισε με ευχές μεταξύ των αθλητριών, των προπονητών και της Διοικούσας Επιτροπής και μια έκπληξη στη Μαρία Νάτσο η οποία έκλεισε τα 19 της χρόνια και έσβησε την τούρτα των γενεθλίων της μαζί με όλη την οικογένεια της Γυναικείας ομάδας!\nΠρώτη προπόνηση ορίστηκε για την Δευτέρα 20/8 στις 18:30 στο ΔΑΚ Μακροχωρίου, στο οποίο θα πραγματοποιηθεί το πρώτο στάδιο της προετοιμασίας.


Ο άλλος κόσμος της φυλής Kogis\n28.03.2020 - ICRA\nΆμεσοι κληρονόμοι της Προ-Κολομβιανής κοινωνίας των Tayronas, με τους Arhuros, τους Wiwas και τους Kankuamos, οι Kogis κουλουριάζονται στις υψηλές πεδιάδες της Σιέρρα Νεβάδα ντε Σάντα Μάρτα στη Κολομβία, όπου παρατηρούν τους ”μικρούς αδελφούς”, που καλούν τους μη-ιθαγενείς, να σπαράξουν τον ειρμό της ζωής.\nΗ Σιέρρα Νεβάδα ντε Σάντα Μάρτα θεωρείται ως ένα από τα σημαντικότερα hotspots της βιοποικιλότητας παγκοσμίως. Θάλασσα, βουνά, πάγοι, χερσότοποι, τροπικά δάση, αληγείς άνεμοι, υφαίνουν στις βουνοπλαγιές της Σιέρρα μία αξιοσημείωτη ποικιλία οικοσυστημάτων, όπου η χλωρίδα και η πανίδα κρύβουν πλήθος μυστηρίων.\nΟι Kogis, οι Arhuacos, οι Wiwas και οι Kankuamos είναι οι φυλές καταγωγής της Σιέρρα Νεβάδα ντε Σάντα Μάρτα, στο Βορρά της Κολομβίας. Προέρχονται από τους Tayronas, μία από τις μεγαλύτερες προ-κολομβιανές κοινωνίες της νοτιο-αμερικανικής ηπείρου στα πρότυπα των Ίνκας, των Μάγια ή των Αζτέκων. Για εκείνους, η Σιέρρα Νεβάδα αντιπροσωπεύει την καρδιά του κόσμου, τη Μητέρα Γη, που τους μετέφερε τον ηθικό, πνευματικό κώδικα που διέπει τον πολιτισμό τους και κατ’αυτό τον τρόπο θεωρούν τους εαυτούς τους φύλακες.\nΕίναι δύσκολο να προσδιορίσουμε ακριβώς τον αριθμό, την ποικιλία και την ακριβή τοποθεσία των διαφορετικών προ-κολομβιανών κοινοτήτων που επικοίζουν τα αντιστηρίγματα της Σιέρρα, πρίν τον ερχωμό των κατακτητών. Ορισμένες εργασίες έρευνας που πραγματοποιήθηκαν από ανθρωπολόγους, μιλούν για ίχνη αρχαίων πολιτισμών πάνω από 12.000 χρόνων, άλλες έρευνες αναφέρουν μεταναστεύσεις προερχόμενες από τη σημερινή Γουατεμάλα. Μία υπόθεση που δείχνει να επιβεβαιώνει τις λέξεις που προέρχονται από το λεξιλόγιο των Μάγιας, προσαρμοσμένες στη γλώσσα των Kogis και τις ομοιότητες μεταξύ των Kogis και των Lacandons, τελευταία απομεινάρια του πολιτισμού των Μάγια, που ζούν στην Τσιάπας (πολιτεία του Μεξικού), στα σύνορα μεταξύ Γουατεμάλας και Μεξικού. Εάν η Ιστορία κράτησε την ανάμνηση μίας μόνο ονομασίας, αυτής των Tayronas για να απεικονίσει τους προ-κολομβιανούς κατοίκους αυτής της μερίδας ανθρώπων στη σημερινή Κολομβία, φαίνεται ότι ο αριθμός αλλά και οι διαφορές των κοινοτήτων που είναι παρούσες στις ακτές της Καραϊβικής ήταν πολύ πιο σημαντικές.\nΟι τέσσερις κοινότητες που συνεχίζουν να ζουν στη Σιέρρα, αν και μιλώντας πολύ διαφορετικές γλώσσες, λειτουργούν πανω στις ίδιες πολιτιστικές και φιλοσοφικές αρχές της ”Μητέρας Γης”.\nΤα μέλη της κάνουν τελετουργίες και προσφορές για να διατηρήσουν την ισορροπία και την αρμονία με τη ”Μητέρα Γη”.\nΠραγματοποιούν μεγάλες τελετουργίες εξομολόγησης με σκοπό να γνωρίσουν και να εκφράσουν με λόγια τις ”αμαρτίες” τους, ή τις αρνητικές πράξεις που θα μπορούσαν να δημιουργήσουν ανισορροπία στις σχέσεις μεταξύ των μελών της κοινότητας ή με τη ”Μητέρα Γη”.\nΣυνεχίζουν με σκοπό τη διαιώνιση της εκπαίδευσης των σαμάνων ανδρών και γυναικών στην πίστη. Κριτές, φιλόσοφοι, ιστορικοί, θεραπευτές, μεσολαβητές με τη ”Μητέρα” και φύλακες των ισορροπιών μέσα στην κοινότητα, συνθέτουν το πάζλ.\nΘεωρούν τη γη σαν ένα εδαφικό σώμα με το οποίο είναι σημαντικό να διατηρούν σχέση και που αποτελεί βασικό όρο για τη διατήρηση της ισορροπίας.\nΗ χρήση του νυκτερινού ξύλου για τους άντρες και της ύφανσης για τις γυναίκες είναι για αυτούς από τη μία, ένα σύμβολο και μία πρακτική που βοηθά τα μέλη της κοινότητας να δουλέψουν τη σκέψη τους προηγουμένως, ώστε να βρεθούν σε επίγνωση με τη ”Μητέρα”, την αρμονία της και την ευθύνη τους για να διατηρήσουν αυτή την αρμονία.\nΗ Ιστορία διηγείται ότι, απέναντι στην καταστροφική βία των κατακτητών στη Σιέρρα Νεβάδα, οι Kogis, οι Wiwas, οι Arhuacos και οι Kankuamos βιαστικά και επιτηδευμένα θα είχαν συνάψει μία μυστική συνθήκη. Στις τρείς από τις κοινότητες θα είχε εμπιστευτεί η βαρειά ευθύνη να σταθούν απέναντι στα καταστροφικά κύματα του μοντερνισμού για να προστατέψουν την τέταρτη, τους Kogis, έτσι ώστε να διατηρήσουν όσο το δυνατό περισσότερο τις αρχέγονες γνώσεις τους. Με μόνη υποχρέωση και ευθύνη να μοιραστούν τις γνώσεις τους όταν θα το επιτρέψει και πάλι ο καιρός. Και ο καιρός έφτασε, καθώς σήμερα οι αρχηγοί Kogis εκπαιδεύουν τακτικά τους αρχηγούς των άλλων κοινοτήτων.\nΜία εκπληκτική περιοχή\nΗ Σιέρρα Νεβάδα ντε Σάντα Μάρτα βρίσκεται γεωγραφικά στο βόρειο άκρο της Κολομβίας, είναι το ψηλότερο βουνό του κόσμου δίπλα σε θάλασσα (σχεδόν 5.800 μέτρα ύψος και 42 χλμ στην ακτογραμμή της Καραϊβικής). Η τοποθεσία του, το σχήμα του μία πυραμίδα στα ιλιγγιώδη τοιχώματα των 80 χλμ ακτής που απλώνεται σε μία επιφάνεια κάπου 12.230 τετραγωνικών χιλιομέτρων αλλά και η ποικιλία των κλιμάτων της, κάνουν αυτό το ορεινό νησί, ζωσμένο από τη θάλασσα και τις ερήμους, ένα ξεχωριστό τόπο με μοναδική βιοποικιλότητα. Πρόκειται για το πιο αναντικατάστατο hotspot βιοποικιλότητας στον πλανήτη για τη διατήρηση των απειλούμενων ειδών σύμφωνα με μελέτες της UICN (Διεθνής Ένωση για τη Διατήρηση της Φύσης).\nΣτις μέρες μας, αυτή η μοναδική περιοχή και οι αυτόχθονοι λαοί που την κατοικούν, απειλούνται έντονα. Από το 16ο αιώνα, οι φυλές αντιστέκονται στις διαδοχικές επιθέσεις: από τον ερχωμό των αποικιοκρατών-κατακτητών, τις προσπάθειες των ιεραποστόλων να κηρύξουν το Ευαγγέλιο για να ”εκπολιτίσουν τους Ινδιάνους” και από τους βεβηλωτές των τάφων και των μνημείων τους. Έπειτα, οι πολεμικές συρράξεις και οι έμποροι ναρκωτικών, οι παραστρατιωτικοί και ο κλεφτοπόλεμος. Έχουν ακόμα να αντιμετωπίσουν το μονοπώλιο και την ιδιωτικοποίηση της γης τους, κάτι που ήταν αδιανόητο στον πολιτισμό και τη νοοτροπία τους.\nΑπό τη δεκαετία του ’70, τα εξορυκτικά και άλλα μεγαλόπνοα σχέδια πολλαπλασιάζονται σε ένα μοντέλο, μειώνοντας τη φύση και τις φυσικές πηγές πρός εκμετάλλευση: καταγράφονται περίπου 350 τίτλοι ορυκτών με ιδιαίτερη ζήτησή. Στα αντιστηρίγματα της Σιέρρα, το πιο μεγάλο ορυχείο άνθρακα σε ανοιχτό ορίζοντα στον κόσμο, El Cerrejon, μολύνει τον αέρα και το νερό και επηρεάζει αρνητικά τους γείτονές του, το λαό Wayuu. Πολύ πρόσφατα, νέοι κίνδυνοι έχουν επισημανθεί: ο φορτικός μοντερνισμός, ο μαζικός τουρισμός και η καλπάζουσα αστικοποίηση.\nΓια να καταφέρουν να προστατέψουν τη γη τους, οι φυλές της Σιέρρα οργανώνονται. Το 1973, έλαβαν την αναγνώριση της ”Μαύρης Γραμμής”, που οριοθετεί την αρχέγονη περιοχή τους συνδέοντας μερικούς ιερούς χώρους. Δημοσιεύτηκαν αρκετοί νόμοι και υποτιθέμενα διατάγματα για την προστασία τους και δημιουργήθηκαν ινδιάνικες αποθήκες. Παρόλα αυτά, οι επιθέσεις ενάντια στη γη και αυτούς που την υπερασπίζονται έχουν ενταθεί.\nΤο έδαφος, ένα ζωντανό σώμα\nΓια τις φυλές της Σιέρρα, το έδαφος θα πρέπει να προστατεύεται με ολοκληρωμένο τρόπο διότι ο πλανήτης είναι ένα ζωντανό σώμα, μακρόκοσμος του ανθρωπίνου σώματος, που περιλαμβάνει το σύνολο των απαραίτητων για τη ζωή οργάνων. Οι βράχοι θα μπορούσαν να αντιστοιχούν στα οστά, η βλάστηση στην τριχοφυϊα, ο άνεμος στο σύστημα αερισμού και το νερό στα διάφορα υγρά που διασχίζουν το ανθρώπινο σώμα. Για παράδειγμα, για τους Kogis, ο άνθρακας είναι το μυαλό της Μητέρας Γης και αυτό ολοένα και αφαιρείται. Γι’αυτό μας κάνει να σκεφτόμαστε και να πράττουμε άρνητικά, διότι το μυαλό έχει απλά εξαντληθεί.\nΚατηγορίες: Ιθαγενείς, Νότια Αμερική\nTags: βιότοποι, εξόρυξεις, ιθαγενείς, καλπάζουσα αστικοποίηση, Κολομβία, μαζικός τουρισμός, Μητέρα Γη, φορτικός μοντερνισμός\nICRA International est un mouvement de solidarité avec les peuples autochtones : - Campagnes de sensibilisation et de pression à l’encontre de gouvernements ou d’entreprises ne respectant pas les droits individuels et collectifs de communautés autochtones qui demandent le droit de vivre leur différence dans la dignité. - Mise en place de programmes d’aide à l’autosuffisance alimentaire, éducative, médicale et sanitaire, sauvegarde et promotion des mémoires et des cultures autochtones afin d’encourager la transmission de leurs patrimoines culturels, de leurs langues et de leurs traditions orales. www.icrainternational.org/\nΑριθμός Καταχωρήσεων : 4


Προκριματικά Euro 2020: Η εθνική ομάδα στη μάχη της Βοσνίας | Documento\nΔιαβάζετε: ΠΡΟΚΡΙΜΑΤΙΚΑ EURO 2020: Η ΕΘΝΙΚΗ ΟΜΑΔΑ ΣΤΗ ΜΑΧΗ ΤΗΣ ΒΟΣΝΙΑΣ\nΠροκριματικά Euro 2020: Η εθνική ομάδα στη μάχη της Βοσνίας\nΜε στόχο ένα θετικό αποτέλεσμα, που θα την βοηθήσει στη προσπάθεια που κάνει για να κερδίσει ένα από τα δύο εισιτήρια πρόκρισης στους τελικούς του Euro 2020, η εθνική ομάδα αντιμετωπίζει απόψε (26/3, 21:45) στη Ζένιτσα τη Βοσνία, σε αγώνα της 2ης αγωνιστικής του 10ου ομίλου.\nΚαι οι δύο ομάδες είχαν εύκολο έργο στην πρεμιέρα των προκριματικών καθώς νίκησαν το Λιχτενστάιν η εθνική μας με 2-0 εκτός έδρας και την Αρμενία 2-1 εντός οι Βόσνιοι. Όμως το σημερινό ματς αποτελεί κρας τεστ και για τις δύο ομάδες, καθώς είναι αυτές που θα παλέψουν με την Ιταλία για τα δυο εισιτήρια του ομίλου.\nΟι δύο ομάδες έχουν ανοιχτούς λογαριασμούς από την προηγουμένη διοργάνωση, τα προκριματικά του Μουντιάλ 2018. Πάλεψαν και τότε για την 2η θέση (την πρώτη είχε εξασφαλίσει το Βέλγιο) και μετά από δύο επεισοδιακά παιχνίδια με συρράξεις, αποβολές, ύβρεις και σχόλια μίσους, η Βοσνία ήταν εκείνη που πήρε τη πρόκριση. Στο πρώτο ματς στο «Καραϊσκάκη» οι ομάδες ήρθαν ισόπαλες 1-1, ενώ στη Βοσνία έμειναν στο 0-0. Μάλιστα μετά τη λήξη του αγώνα στη Ζένιτσα, οι Βόσνιοι δημιούργησαν επεισόδια σε βάρος της ελληνικής αποστολής με αποτέλεσμα να πέσει ο πέλεκυς βαρύς από την FIFA: μια αγωνιστική χωρίς κόσμο στην Βοσνία ενώ ο βοηθός του Μεχμέτ Μπαζντάρεβιτς, Στεφάν Ζιλί (έχουν αποχωρήσει και οι δύο), τιμωρήθηκε με έξι μήνες απαγόρευση εισόδου στα γήπεδα, καθώς γρονθοκόπησε τον Γιάννη Γιαννιώτα κατά τη διάρκεια των επεισοδίων. Επίσης ο Βόσνιος διεθνής Μοχάμεντ Μπέσιτς τιμωρήθηκε με μία αγωνιστική, ενώ πρόστιμο ύψους 4.500 ευρώ επιβληθηκε στον Έντιν Τζέκο για την αψιμαχία με τον συμπαίκτη του στη Ρόμα, Κώστα Μανωλά. Απ' την άλλη πλευρά, ο Μανωλάς τιμωρήθηκε με πρόστιμο 2.200.\nΓια να επιστρέψουμε στη σημερινή μάχη όμως, να πούμε ότι ο Αγγελος Αναστασιάδης «πονκεφαλιάζει», πέρα από τις σημαντικές απουσίες (Τοροσίδης, Μανωλάς, Μάνταλος) και με δύο σοβαρά προβλήματα. Θα περιμένει μέχρι την τελευταία στιγμή τον τραυματία Σωκράτη Παπασταθόπουλο, ενώ αναζητάει και τον αντικαταστάτη του Κώστα Μήτρογλου που τραυματίστηκε στο ματς με το Λιχτενστάιν. Για την ώρα πάντως το πιο πιθανό σχήμα της εθνικής στη Ζένιτσα είναι: Βλαχοδήμος, Σιόβας, Κουρμπέλης, Κούτρης, Μπακάκης, Ζέκα, Σάμαρης, Φορτούνης, Μασούρας, Δώνης και Κουλούρης. Αν παίξει ο Παπασταθόπουλος, τότε θα μείνει στον πάγκο ένας εκ των Σιόβα, Κουρμπέλη.\n«Σε κάθε ματς έχουμε στόχο τη νίκη, είτε παίζουμε εντός, είτε εκτός» τόνισε στη συνέντευξη Τύπου ο Αγγελος Αναστασιάδης και πρόσθεσε ακόμη ότι «νιώθω μεγάλη ευθύνη γιατί μετά από πολλά χρόνια ένας Έλληνας βρίσκεται στο τιμόνι της Εθνικής. Αν επιτευχθεί ο στόχος πρόκρισης στην τελική φάση, θα έχει μεγάλη σημασία για όλους τους Έλληνες. Η πρόκριση θα παίζεται μέχρι τελευταία αγωνιστική. Το λέω γιατί όλα τα παιχνίδια είναι πολύ κρίσιμα για όλες τις ομάδες. Με ένα άσχημο αποτέλεσμα δεν τελειώνει κάτι. Να είμαστε καλά, έχω εμπιστοσύνη. Το αποτέλεσμα άλλος τ' αποφασίζει. Ό,τι πει ο Θεός γίνεται. Σημασία έχει ο τρόπος με τον οποίον θ' αντιμετωπίσουμε την αντίπαλη ομάδα. Για τον Σωκράτη, θ' αποφασίσουμε τελευταία στιγμή. Έχει βελτίωση. Αν μου δώσει το οκ, θα παίξει. Για την ενδεκάδα, καλά κάνετε και ρωτάτε, αλλά δεν το γνωρίζω".\nΑπό την άλλη πλευρά, ο Ομοσπονδιακός τεχνικός της Βοσνίας, Ρόμπερτ Προσινέτσκι αναμένεται να προχωρήσει σε δύο αλλαγές σε σχέση με τον αγώνα κατά της Αρμενίας και οι Ντούλιεβιτς, Τσίμιροτ, θα πάρουν τις θέσεις των Ζάκαριτς, Κρούνιτς. Η πιθανή ενδεκάδα της Βοσνίας είναι: Σέχιτς, Σούνιτς, Μπίτσακτσιτς, Ζουκάνοβιτς, Κολάσινατς, Μπέσιτς, Τσίμιροτ, Πιάνιτς, Ντούλιεβιτς, Βίστσα, Τζέκο. Ο τελευταίος μάλιστα, φαίνεται πως το κρατάει… μανιάτικο το επεισόδιο που είχε πέρσι με τον Μανωλά και όταν κλήθηκε να σχολιάσει την απουσία του από το σημερινό ματς δήλωσε… μεταξύ σοβαρού και αστείου: «Μιλούσαμε στη Ρώμη και μου είχε πει ότι θα έκανε ότι μπορούσε για να παίξει και πως ίσως τα κατάφερνε. Τελικά δεν ήρθε. Ποιος ξέρει; Ίσως να φοβήθηκε…».\nΣτη συνέντευξη Τύπου πάντως ο Ποσινέτσκι τόνισε ότι η ομάδα του είναι έτοιμη για τη νίκη, αλλά παραδέχτηκε ότι θα γίνει ένα σκληρό παιχνίδι: «Ήρθαμε στην Ζένιτσα με μεγάλη αισιοδοξία. Είμαστε καλά. Όλοι είναι υγιείς, όλοι είναι πρόθυμοι. Όταν είμαστε έτσι τότε υπάρχουν πολύ λίγες ομάδες που μπορούν να μας κερδίσουν. Θα είναι ένα σκληρό ματς, η παράδοση λέει ότι τα παιχνίδια με την Ελλάδα είναι πάντα πολύ δυνατά. Έχουμε μεγάλο κίνητρο και ελπίζουμε ότι θα πάρουμε τους τρεις πόντους. Αυτό που είναι σημαντικό είναι ότι με εξαίρεση τους Σάριτς και Κόλιτς που δεν θα αγωνιστούν όλοι είναι έτοιμοι. Ξεκουραστήκαμε καλά, όλοι ανυπομονούν να αρχίσει το παιχνίδι».


Ιβάνοβιτς: 'Μπορούσαμε καλύτερα'. Μαρκόπουλος: 'Πολύ φορμαρισμένος ο Παναθηναϊκός' | Contra.gr\nΙβάνοβιτς: "Μπορούσαμε καλύτερα". Μαρκόπουλος: "Πολύ φορμαρισμένος ο Παναθηναϊκός"\nΑιώνια ανικανοποίητος ο Ντούσκο Ιβάνοβιτς δεν θα μπορούσε να μείνει ευχαριστημένος από την εμφάνιση του Παναθηναϊκού στην Αμαλιάδα.\nΙδού τι τόνισε: " Συγχαρητήρια στην ομάδα του Κοροίβου που έπαιξε πολύ επιθετικά. Δεν μπορώ να πω ότι εμείς πιάσαμε την απόδοση που θα θέλαμε. Είχαμε κάποιες απουσίες, χάσαμε κάποια τρίποντα και δεν μπορώ να πω ότι είμαι απόλυτα ευχαριστημένος. Τελικά κερδίσαμε, ωστόσο η εμφάνισή μας θ μπορούσε να ήταν σαφώς καλύτερη.\nΟ Παναθηναϊκός είναι μεγάλο κλαμπ. Διαθέτει σπουδαίους παίκτες και αντιμετωπίζουμε με μεγάλο σεβασμό οποιονδήποτε αντίπαλο.Επί 40 λεπτά νομίζω πως παίξαμε πέντε εναντίον πέντε. Κι όχι πέντε εναντίον τριών. Δεν νομίζω πως υπάρχει κάποια διαφορά και εξάλλου έχω άλλους τρεις παίκτες σε αυτές τις θέσεις.\n"Όταν βρίσκεσαι σε καλή μέρα είναι πιο εύκολο να σουτάρεις. Ωστόσο, δεν παίζουμε μόνο με το τρίποντο, αλλά δίνουμε έμφαση στο inside game, καθώς και σε οποιονδήποτε τρόπο υπάρχει να βάλουμε την μπάλα στο καλάθι".\nΑπό την πλευρά του ο Χάρης Μαρκόπουλος τόνισε: "Πριν αναφερθώ στο παιχνίδι θα μεταφέρω τις ευχές μου για ταχεία ανάρρωση στον Κώστα Χαραλαμπίδη. Έναν παίκτη που κοσμεί το ελληνικό πρωτάθλημα! Όσον αφορά το παιχνίδι, προσπαθήσαμε όλη την εβδομάδα να δούμε αν μπορούμε να εντοπίσουμε κάποιες αδυναμίες στο παιχνίδι του Παναθηναϊκού. Περιμέναμε ότι θα είχαμε πρόβλημα στο επιθετικό κομμάτι και δουλέψαμε πολύ σε αυτό. Το παιχνίδι είχε δύο εντελώς διαφορετικές όψεις για εμάς. Σε αντίθεση με το πρώτο ημίχρονο, στο δεύτερο είχαμε καλύτερες επιλογές, προσπαθήσαμε να βάλουμε τη μπάλα κοντά στο καλάθι. Κάναμε μεγάλη προσπάθεια, όμως στην κρίσιμη στιγμή, ο Μπλουμς έβαλε κρίσιμα σουτ που μας στοίχισαν.\nΝομίζω ο Παναθηναϊκός είναι αυτή τη στιγμή μία από τις πιο φορμαρισμένες ομάδες στην Ευρώπη, με πολύ μεγάλη ισορροπία τόσο στην επίθεση, όσο και στην άμυνα. Έχει και το inside και το outside game στην επίθεση και αυτό προβληματίζει αυτόν που αμύνεται, καθώς προσπαθεί να τον πάει εκεί που θέλει. Από μεθαύριο συνεχίζουμε για το επόμενο παιχνίδι. Χρόνο με τον χρόνο, αυτά που κάνει ο Παναθηναϊκός θα προσπαθήσουν πολλές ομάδες να τα ενστερνιστούν και θα προσπαθήσουν σε αυτό το κομμάτι να τα εντάξουν στις ομάδες τους".


Σάρλοτ Μπόμπκατς: «Δεσμεύτηκαν» Μπιγιόμπο και Ουόκερ - Onsports.gr\nΓιάννης Ασκούνης\t28 Οκτωβρίου 2012, 01:52\nΣάρλοτ Μπόμπκατς: «Δεσμεύτηκαν» Μπιγιόμπο και Ουόκερ\nΟι Σάρλοτ Μπόμπκατς ενεργοποίησαν το τρίτος έτος στα συμβόλαια των Κέμπα Ουόλκερ και Μπίσμακ Μπιγιόμπο «δεσμεύοντας» τους δύο παίκτες μέχρι το τέλος του 2013-14.\nΟ Μπιγιόμπο ήταν ένατη επιλογή του ντραφτ του 2011, ενώ ο 22αχρονος πλέι-μέικερ ακολούθησε στην ενδέκατη θέση. Αμφότεροι, πάντως, αποκτήθηκαν με ανταλλαγές την ημέρα της διαδικασίας εισαγωγής παικτών στο NBA.\nΣτη rookie του σεζόν, ο Ουόλκερ είχε μέσους όρους 12.2 πόντων, 4.4 ασίστ, 3.5 ριμπάουντ και 0.9 ασίστ. Επίσης έγινε ο τρίτος παίκτης στην ιστορία των Μπόμπκατς που σημείωσε triple double. Θετική κρίνεται και η παρουσία του στη φετινή προετοιμασία.\nΑπό την πλευρά του, ο 20άχρονος Κονγκολέζος είχε μέσο όρο 5.2 πόντων. Παράλληλα ηγήθηκε των εκπρόσωπων του Σάρλοτ στα ριμπάουντ (5.8) και στα μπλοκ (1.8).\nΜέχρι τη Δευτέρα (29/10) ο Μάικ Ντάνλαπ και οι συνεργάτες του θα καταλήξουν στο τελικό ρόστερ των «αγριόγατων» ενόψει του 2012-13. Για την ώρα το δυναμικό αποτελείται από δεκαέξι παίκτες, ενώ το όριο είναι στα δεκαπέντε.\n10 λεπτά πριν Ολυμπιακός: Οι πιθανοί αντίπαλοι πριν τους «16» αν βγει δεύτερος στον όμιλό του\n31 λεπτά πριν Champions League: Στους «16» η Ατλέτικο Μαδρίτης, εκτός Ευρώπης η Μίλαν - Όλα τα highlights\n39 λεπτά πριν Τρελαμένος ο Νέντοβιτς μόλις έμαθε για Νικολαΐδη και Ολυμπιακό - Έξαλλος και με τους διαιτητές\n46 λεπτά πριν Θεσσαλονίκη: Τον Χρυσό Ολυμπιονίκη Ιωάννη Μελισσανίδη βράβευσε ο ΟΑΣΘ


Love It: Δεν βγήκε σήμερα στον «αέρα» η εκπομπή – Το μήνυμα της Ιωάννας Μαλέσκου - celebnews.gr\nLove It: Δεν βγήκε σήμερα στον «αέρα» η εκπομπή – Το μήνυμα της Ιωάννας Μαλέσκου\n«Καλό μήνα με υγεία. Εμείς θα τα πούμε με το καλό από Δευτέρα. Δεν είναι πρωταπριλιάτικο αστείο. Στην Covid – εποχή άλλωστε δεν παίζουμε με τίποτα. Προσοχή σε όλους. Περαστικά στον κόσμο που νοσεί και υπομονή. Να βγούμε δυνατοί από όλο αυτό που ζούμε», έγραψε χαρακτηριστικά η παρουσιάστρια.\nΣτη θέση της εκπομπής της μάλιστα προβλήθηκε η εκπομπή «Ώρα Για Φαγητό με την Αργυρώ» που μετακινήθηκε σε χρόνο και ξεκίνησε στις 12:30 και μετά θα προβληθεί η εκπομπή «Συνταγές Ψυχής» με την Ελένη Ψυχούλη σε επανάληψη.\nΩστόσο, από τις τελευταίες εξελίξεις επηρεάστηκαν και οι υπόλοιπες ψυχαγωγικές εκπομπές του ΣΚΑΪ.\n- Love It: Δεν βγήκε σήμερα στον «αέρα» η εκπομπή – Το μήνυμα της Ιωάννας Μαλέσκου -.\nΝικολέττα Ράλλη: «Βγήκα από το δοκιμαστήριο και με κοίταζε περίεργα, άλλαξα γρήγορα κι έφυγα τρέχοντας»\nΠαρουσιάστε: Επιδημία ιλαράς στο στρατόπεδο;\nΠαίκτρια του Power Of Love άναψε φωτιές μέσα στο χιόνι\nΣπίτι με το Mega: Μουσικά αποσπάσματα από το πάρτι που έχουν ετοιμάσει οι Μέλισσες


Άριστη θέα απο τη γέφυρα στην αίθουσα του Μακρυγιάννη – Clicknews\nΈχω ξαναγράψει ότι είναι ευτύχημα για την Άρτα να έχει σε ενεργό παρουσία και διαρκή δραστηριότητα αρκετές θεατρικές σκηνές που ανεβάζουν έργα αξιόλογα, διαφορετικού ρεπερτορίου, με αποτέλεσμα να αναβαθμίζεται το αισθητικό κριτήριο του αρτινού θεατή. Μία από τις πιο ιστορικές, δραστήριες, βραβευμένες αλλά και ουσιαστικές, είναι η θεατρική σκηνή του Πολιτιστικού Συλλόγου «Μακρυγιάννης», η οποία έχει σαφή παρουσία με θετικό πρόσημο για την περιοχή μας. Αυτή τη σεζόν ο Μακρυγιάννης επέλεξε να ανεβάσει ένα αμερικανικής προελεύσεως έργο, με εξαιρετικά επίκαιρο θέμα και νηφάλια ανάγνωσή του. Πρόκειται για το αριστούργημα του Άρθουρ Μίλερ με τίτλο, Θέα από τη γέφυρα».\nΌταν ο Άρθουρ Μίλερ εμφανίζεται στη θεατρική σκηνή των ΗΠΑ, το θέατρο στις Ηνωμένες Πολιτείες κυριαρχείται από τα είδη του μελοδράματος και του μιούζικαλ: αν και κάποια άλλα είδη κάνουν την εμφάνισή τους, η σύνδεσή τους με το γερμανικό εξπρεσιονισμό τα καθιστά βραχύβια. Μετά το τέλος του Β’ Παγκοσμίου Πολέμου, ο Άρθουρ Μίλερ, ο Ευγένιος Ο’Νιλ και ο Τένεσι Ουίλιαμς ανανεώνουν την εργογραφία και το ύφος του αμερικανικού θεάτρου. Ο Μίλερ αντλεί τη θεματογραφία του μέσα από τη ζωή και προβάλλει το ανθρώπινο δίλημμα για την εκλογή ανάμεσα στο καλό και το κακό. Τα έργα του περιέχουν αξίες για την ανθρώπινη ύπαρξη και την εξάρτηση του ατόμου από τον κοινωνικό του περίγυρο, ενώ δίνουν ιδιαίτερη έμφαση στην οικογένεια, την ηθική και την ατομική υπευθυνότητα. Παράλληλα, πηγάζουν από βιώματα του ίδιου ή από σκηνές στην ίδια την πόλη στην οποία γεννήθηκε και μεγάλωσε, τη Νέα Υόρκη. Για παράδειγμα, την ιστορία του “Θέα από τη γέφυρα” την άκουσε από κάποιο λιμενεργάτη σε ένα πεζοδρόμιο. Στα έργα του, ο Άρθουρ Μίλερ ποικίλει σε ύφος, μεταβαίνοντας από το ρεαλισμό στον εξπρεσιονισμό (“Ο θάνατος του εμποράκου”) και τον ιμπρεσιονισμό (“Μετά την πτώση”). Όσον αφορά τις πηγές έμπνευσης και επιρροής του, είχε δηλώσει ο ίδιος ότι αποτελούσε πρότυπό του η αρχαία ελληνική τραγωδία, ενώ φαίνεται ότι έχει επηρεαστεί πολύ και από το έργο του Ίψεν. Ανανέωσε το “κοινωνικό δράμα”, καταγγέλλοντας τα οξεία ζητήματα της εποχής του και ασκώντας κριτική στην αμερικανική κοινωνία: στο ρατσισμό της, την κερδοσκοπία, τη μισαλλοδοξία και την αναισθησία μπροστά στην αποτυχία και ανημποριά.\nΓίνεται κατανοητό, λοιπόν, ότι, για να ανεβεί ένα τέτοιο έργο σε ελληνική σκηνή, θα πρέπει να γίνει πολύ σοβαρή δουλειά σε επίπεδο χαρακτήρων, αλλά και σε επίπεδα συμπεριφορών, ώστε να μην είναι δυνατή η παρανόηση του έργου ή η μετατροπή του σε διαρκή καταγγελτικό λόγο άνευ προηγουμένου. Η ζωή και η δράση των παράνομων ιταλών μεταναστών στην «γη της επαγγελίας», όπως φαινόταν τότε η Αμερική, απηχούν πολύ εύπεπτα μηνύματα αν επιχειρήσουμε μια κάπως λαϊκιστική προσέγγισή τους. Η υπόθεση, με λίγα λόγια, έχει ως εξής: Ο Έντι Καρμπόνε, Ιταλός μετανάστης στην Αμερική του ΄50, εργάζεται σκληρά στο λιμάνι του Μπρούκλιν για να συντηρήσει την οικογένειά του. Μαζί με τη σύζυγό του, Μπέατρις, έχει αναλάβει την ανατροφή της ορφανής ανιψιάς της, Κάθριν, που μεγαλώνει μαζί τους σαν να ήταν πραγματικό τους παιδί. Η ξαφνική άφιξη των Ιταλών συγγενών της Μπέατρις, που μπήκαν παράνομα στη χώρα για αναζήτηση εργασίας και φιλοξενούνται στο σπίτι του Έντι, ανατρέπει την ισορροπία της οικογένειας. Η Κάθριν ερωτεύεται τον Ροντόλφο, τον νεαρό κι όμορφο ξάδελφο της Μπέατρις, ξυπνώντας μέσα στην ψυχή του Έντι μια καταστροφική ζήλια, που τον ωθεί σε ακραίες συμπεριφορές.\nΤο γεγονός ότι το έργο πραγματεύεται ακραία πάθη και τραγικές συγκρούσεις, καθιστά ακόμη πιο δύσκολο το έργο του σκηνοθέτη, δεδομένου ότι θα πρέπει να αποφύγει την καρικατούρα και την υπερβολή. Η σκηνοθέτις του έργου, Ζωή Μπαρτζώκα, κατάφερε να ισορροπήσει μεταξύ της υπερβολής των συναισθημάτων και του μέτρου των συμπεριφορών μιας τυπικής καθολικής ιταλικής οικογένειας, η οποία θα πρέπει, σε κάποιο σημείο, να συγκρουστεί σε θέματα τιμής. Διαβάζει σωστά την εικόνα του κεντρικού ήρωα που παλινδρομεί μεταξύ των επιθυμιών και των υποχρεώσεών του και αναδεικνύει, μέσα από τις σιωπές, την κινησιολογία και τις αδιόρατες επαφές, τα συναισθήματα που γεννιούνται και συγκρούονται κάθε φορά, όχι μόνο στον κεντρικό πρωταγωνιστή, αλλά και στα υπόλοιπα πρόσωπα του έργου. Το τελικό αποτέλεσμα αφήνει ικανοποιημένο τον θεατή και δικαιώνει την προσπάθεια που κατεβλήθη και στην οποία συνέβαλε προφανώς αποφασιστικά η βοηθός σκηνοθέτη, Λένα Μπασδέκη. Η σκηνογραφία του Νίκου Γόγαλη, αποδίδει ένα υψηλής αισθητικής όσο και μέγιστης λειτουργικότητας σκηνικό χώρο, ο οποίος παραπέμπει άμεσα σε τοπίο της Νέας Υόρκης, όπου και διαδραματίζεται η υπόθεση. Η ηχητική επιμέλεια, αλλά και οι φωτισμοί του Αντώνη Αξιώτη, αναδεικνύουν την ένταση όπου χρειάζεται, με αποκορύφωμα την αριστουργηματική συνεργασία ηθοποιών, κινήσεων και φωτισμού στην τελική σκηνή. Το τραγούδι του Βαγγέλη Κοτρώτσιου «χάρτινη κούκλα», μας ταξιδεύει στην εποχή και προσθέτει μια νοσταλγική νότα στην υπόθεση.\nΟι ερμηνείες ανταποκρίνονται στις υψηλές απαιτήσεις που έχει κάποιος από το θεατρικό τμήμα του «Μακρυγιάννη» και την ιστορία του. Ο Κώστας Γρούμπας, ως Έντι Καρμπόνε, μεταπηδά από την τρυφερότητα στην άτεγκτη ζήλια και από τη συντροφικότητα στην ανάλγητη σκληράδα, με επαγγελματική σχεδόν ευστροφία. Αποδίδει έτσι τις μεταπτώσεις του καθολικού Ιταλού οικογενειάρχη που βιώνει έναν απαγορευμένο έρωτα, με επιτυχία που μας κάνει να ταυτιζόμαστε σχεδόν μαζί του. Ο Νίκος Κασελούρης, ως αφηγητής, δικηγόρος Αλφιέρι, συνδέει τις σκηνές και μας φωτίζει τις πιο κρυφές πτυχές των ηρώων, βλέποντάς τες από «ψηλά», σαν από γέφυρα. Αποδίδει τον εξωτερικό αφηγητή και ψύχραιμο σύμβουλο, με τη δέουσα προσοχή και νηφαλιότητα. Ο Γιάννης Ζαφείρης, ως νέος, ωραίος, διψασμένος για ζωή λαθρομετανάστης Ροντόλφο, πείθει και για το βάθος των συναισθημάτων του αλλά και για την απόγνωση της φτώχειας που οδηγεί στη μετανάστευση. Οι σκηνές του με το αντικείμενο του έρωτά του, τη νεαρή Κάθριν, δεν αφήνουν κανέναν θεατή ασυγκίνητο. Ο Θωμάς Πανέλλης, ως οικογενειάρχης, σοβαρός και μετρημένος, επίσης λαθρομετανάστης Μάρκο, αποδίδει με μέτρο και συγκινητική αυτοσυγκράτηση ένα ρόλο που απαιτεί ακριβώς αυτές τις αρετές, καθώς ο μετρημένος και εγκρατής ήρωας θα οδηγηθεί, μέσα στην απόγνωσή του, σε πράξεις έξω από την εγκράτεια και τη λογική. Η μετάπτωση αυτή, αποδίδεται από τον Θωμά Πανέλλη άψογα. Ο Κώστας Κίτσος, ως λιμενεργάτης Λούι, δίνει με ενάργεια και μεστότητα την εικόνα ενός μέσου ιταλοαμερικανού δεύτερης γενιάς. Οι Δημήτρης Ντιβέρης και Γεράσιμος Ντονάδος πείθουν ως σκληροί αστυνομικοί του τμήματος αλλοδαπών.\nΟι δύο γυναικείες παρουσίες του έργου, αποτελούν και καταλυτικές υπάρξεις στην πλοκή του. Η νεαρή Κατερίνα Μάγκου, ως ορφανή ανιψιά Κάθριν, δίνει πειστικά την αναστάτωση που της προκαλεί ο ωραίος Ροντόλφο, και ταυτόχρονα αποδίδει το άγχος και την αγωνία της αμφιταλάντευσης μεταξύ του άγνωστου που κρύβει ο έρωτας και της σιγουριάς του σπιτιού αλλά και των τρυφερών της συναισθημάτων προς τον θείο της Έντι. Οι εκφράσεις της στις τελικές σκηνές του έργου οδηγούν το θεατή να συμπάσχει μαζί της στο δρόμο προς την «κάθαρσιν». Η Αφροδίτη Κατσαούνου, ως σύζυγος του Έντι, Μπέατρις, δηλώνει την καταπιεσμένη ζήλια και την πίκρα της συζύγου που βιώνει την αδιαφορία του άντρα της, όχι μόνο με τα λόγια, αλλά και με τη στάση το σώματος, το βλέμμα και την κίνηση. Λειτουργεί με μέτρο και χωρίς υπερβολή, καταλήγοντας στην κορύφωση του τέλους με τρόπο φυσικό και απέριττο.\nΣυνοπτικά, θα λέγαμε ότι πρόκειται για μια παράσταση δυνατών συγκινήσεων που θα ανταμείψει το θεατή που θα την επιλέξει.\nΆρτα: Μάχη να κρατηθεί στη ζωή, βρέφος έξι μηνών»


Ελένη Μενεγάκη - Ουγγαρέζος, Πούμπουρας, Χρυσικοπούλου και Μούτσιος μιλούν για τη συνεργασία τους στο MEGA | in.gr\nΕλένη Μενεγάκη – Ουγγαρέζος, Πούμπουρας, Χρυσικοπούλου και Μούτσιος μιλούν για τη συνεργασία τους στο MEGA\n30 Αυγούστου 2021, 19:35\nΣυγκεκριμένα στο πάνελ θα βρίσκονται: Ο Θοδωρής Κουτσογιαννόπουλος, ο Σάββας Πούμπουρας, η Ελιάνα Χρυσικοπούλου και ο Δημήτρης Ουγγαρέζος. Την ειδησεογραφική ατζέντα της ημέρας θα παρουσιάζει ο Γιάννης Μούτσιος.\nΠαράλληλά, σημείωσε: «Και ο Θοδωρής μου. Για τον Κουτσογιαννόπουλο που είναι ο μόνος που λείπει. Σίγουρη ήμουν μόνο για την Ελιάνα, είχαμε πει αν γυρίσω ξανά θα συνεργαστούμε. Ήθελα κάποιον της ενημέρωσης και μίλησα με τον Γιάννη Μούτσιο, όπως θέλει να τον λέμε».\nΟ Σάββας Πούμπουρας σημείωσε: «Έλεγα μεγάλες κουβέντες ότι δεν θα κάνω πρωινό. Τώρα τα λούζομαι. Χαίρομαι που ήρθαν έτσι τα πράγματα. Όταν τελικά μιλήσαμε, τε βρήκαμε και είναι και για μένα ένα challenge κάτι που δεν έχω ξανακάνει. Είμαι σίγουρος ότι θα πει καλά».\nΤέλος, ο Γιάννης Μούτσιος ανέφερε: «Είναι μεγάλη τιμή. Είμαι ο ενημερωτικός της παρέας. Μια εκπομπή πρέπει να έχει τα πάντα. Θα δώσουμε τα αποκλειστικά μας, η ενημέρωση, το γέλιο μας. Θα κάνουμε ότι καλύτερο για να περάσετε καλά».\nTAGS: megaΔΗΜΗΤΡΗΣ ΟΥΓΓΑΡΕΖΟΣΕλένη Μενεγάκη\nΣχετικά άρθρα: ➤ Ελένη Μενεγάκη – Τότε θα κάνει πρεμιέρα στο MEGA ➤ Ελένη Μενεγάκη – Στα παρασκήνια της εκπομπής της πριν το μεγάλο comeback ➤ Ελένη Μενεγάκη – Αυτή είναι η ώρα που θα την βλέπουμε στο MEGA\nΟικονομία Ανάπτυξη στο 8,8% βλέπει για την Ελλάδα τo 2021 η Citigroup 26 λεπτά πριν\nΚόσμος Κοντά στις 4.000 τα κρούσματα στην Ιταλία - 67 θάνατοι 40 λεπτά πριν\nΠαρασκήνιο Τεχνολογικός «πόλεμος» ΗΠΑ – Κίνας – Ποιος κερδίζει και ποιος χάνει σε 9 + 2 γραφήματα 42 λεπτά πριν


Ορθή αντιμετώπιση, λάθος επικοινωνία | Protagon.gr\nTo «Oruc Reis» μπήκε σε ελληνικά νερά και εμείς ορθά δεν πατήσαμε τη σκανδάλη. Αλλά όχι και να ακούμε ότι για την παρουσία του έφταιγαν λίγα μποφόρ! | EPA/CreativeProtagon\nΗ κυβέρνηση έχει λάβει μια απόφαση: με την Τουρκία δεν θα είναι η Ελλάδα που θα οδηγήσει σε κλιμάκωση με στρατιωτικά μέσα. Η τακτική αυτή είναι μεν ορθή, αλλά επικοινωνιακά δύσκολα διαχειρίσιμη. Και έτσι οδηγηθήκαμε στη σαχλαμάρα ότι για το «Oruc Reis» έφταιγε ο καιρός...\nΔημήτρης Ευθυμάκης 2 Φεβρουαρίου 2020, 00:01\nTo «Oruc Reis» μπήκε σε ελληνικά νερά και εμείς ορθά δεν πατήσαμε τη σκανδάλη. Αλλά όχι και να ακούμε ότι για την παρουσία του έφταιγαν λίγα μποφόρ!\nΔεν ξέρω ποιος κυβερνητικός είχε την φαεινή ιδέα να αποδώσει την εισβολή του «Oruc Reis» στον καιρό. Επρόκειτο για κάκιστη ιδέα. Προσωπικά ξέρω τουλάχιστον τρεις (δυο πολιτικούς κι έναν στρατιωτικό) που το έλεγαν φόρα παρτίδα και μάλιστα επέμεναν σε αυτή την εκδοχή, λες και βρισκόμαστε στα βάθη της ηπειρωτικής Κίνας οπότε είναι δύσκολο να βρούμε έναν θαλασσινό να τον ρωτήσουμε πέντε πράγματα.\nΤο «Oruc Reis» το λοιπόν δεν παρασύρθηκε εντός του «ελληνικού FIR» που είπε και το ΑΠΕ, από τον αέρα και την θαλασσοταραχή. Στην περιοχή που περπάτησε επικρατούσαν άνεμοι έξι με επτά μποφόρ, αστείος καιρός για ένα πλωτό θηρίο σαν κι αυτό. Με τέτοιους ανέμους τα πλοία (και μάλιστα τα υπερσύγχρονα) δεν παρασύρονται σε περιοχές που δεν επιθυμούν, εκτός αν είναι ακυβέρνητα. Αν δηλαδή δεν δουλεύουν οι μηχανές τους ή έχει αχρηστευτεί το πηδάλιο τους. Διαφορετικά ορίζουν τα ίδια την πορεία τους δίχως το παραμικρό πρόβλημα.\nΠαράπλευρη ανοησία που διακινήθηκε από το γκουβέρνο, ήταν ότι το καράβι μπήκε μεν στις περιοχές μας και μόλις το πλεύρισε η φρεγάτα μας ήθελε να βγει, πλην λόγω του όγκου του και των καλωδίων που έσερνε πίσω του χρειαζόταν τουλάχιστον ένα δωδεκάωρο για να στρίψει και να ξαναβγεί. Οπότε το σουλάτσο του για μια ολόκληρη ημέρα εντός της ελληνικής επικράτειας ήταν υπαγορευμένο από τις αντικειμενικές συνθήκες (τρικυμία συν δυσκολία στην στροφή) και όχι αποτέλεσμα τουρκικής βούλησης.\nΑυτά τα ακούνε οι καπετάνιοι που έχουν φάει την ζωή τους στην θάλασσα και γελάνε. Ακόμα και αν το «Oruc Reis» ήθελε να κάνει πλήρη αναστροφή και να πάρει ανάποδα ακριβώς τον ίδιο πλωτό διάδρομο από τον οποίον ήρθε, δεν θα χρειαζόταν παραπάνω από δεκαπέντε λεπτά. Το μόνο απ’ όλα τα παραπάνω που ενδέχεται να ευσταθούσε (διότι το είπαν και αυτό), ήταν ότι με τέτοιο καιρό δεν μπορούσε να γίνει αξιόπιστη έρευνα στον βυθό. Αυτό όμως ήταν εντελώς άσχετο με την απόφαση των Τούρκων να πλεύσουν στα νερά μας και να μείνουν εκεί ένα ολόκληρο εικοσιτετράωρο.\nΗ κυβέρνηση και η στρατιωτική ηγεσία έχουν λάβει μια βασική απόφαση. Δεν θα είναι η Ελλάδα που θα οδηγήσει σε κλιμάκωση με στρατιωτικά μέσα. Αυτή είναι η γνώση που έχουμε αποθησαυρίσει από την κρίση των Ιμίων. Το θερμό επεισόδιο που θα μας οδηγήσει είτε σε σύντομο πόλεμο, είτε στο τραπέζι των διαπραγματεύσεων πριν από τον πόλεμο, είτε στην απόπειρα γκριζαρίσματος μιας περιοχής μας, δεν πρέπει να γίνει από μας. Είναι θέμα τακτικής. Αυτό πρακτικά σημαίνει πως ακόμα και αν, αντί για ερευνητικό σκάφος εισβάλει γεωτρύπανο, αν αντί να κόβει βόλτες ρίξει άγκυρες και κατεβάσει το τρυπάνι στην βυθό, ακόμα και αν το ελληνικό υποβρύχιο έχει κλειδώσει το τουρκικό στο σκόπευτρό του, δεν θα είμαστε εμείς που θα πατήσουμε πρώτοι το κουμπί για να φύγει η τορπίλη.\nΕνώ το δάκτυλο μας θα είναι στην σκανδάλη, θα πάρουμε τον Τραμπ, τη Μέρκελ, τον Μακρόν, το ΝΑΤΟ και εγώ δεν ξέρω ποιον άλλον, πάντως η πρώτη σφαίρα δεν θα φύγει από μας. Θα είναι είτε απάντηση στην πρώτη τουρκική σφαίρα, είτε η έσχατη λύση μετά την εξάντληση κάθε διεθνούς διπλωματικής δυνατότητας, με παράλληλη απροκάλυπτη δράση του πλοίου (τρύπημα του βυθού παρά τις προειδοποιήσεις) και σαφείς αποδείξεις ότι η Τουρκία κινητοποιεί την πολεμική της μηχανή για χτύπημα. Ούτως ή άλλως, στην στρατιωτική μας ηγεσία είναι σαφές ότι σε ενδεχόμενο σοβαρό θερμό επεισόδιο τέτοιου τύπου, η Τουρκία δεν θα σπεύσει να υπερασπιστεί το ερευνητικό ή το γεωτρύπανό της. Η κλιμάκωση δεν θα γίνει γύρω από το καράβι. Αυτό θα θυσιαστεί και η τουρκική απάντηση θα έρθει άμεσα σε άλλο σημείο, πιθανότατα σε νησί του Αιγαίου.\nΗ τακτική αυτή είναι μεν ορθή, αλλά επικοινωνιακά είναι δύσκολα διαχειρίσιμη από την κυβέρνηση. Ενδέχεται κάθε τόσο ένα τούρκικο καράβι να μπαίνει στην επικράτεια μας, να εξωθεί την κατάσταση μέχρι το ψυχολογικό όριο του θερμού επεισοδίου κι έπειτα να αποχωρεί για να ξανάρθει σε τρεις ημέρες. Σ’ αυτό το παιχνίδι και στα μάτια του αδαούς, ο Τούρκος φαίνεται να είναι ο μάγκας που κάνει ό,τι γουστάρει και ο Έλληνας φαίνεται ο υποχωρητικός που κάνει το κορόιδο. Η ελληνική κοινή γνώμη θα τρίζει τα δόντια, ενώ η κυβέρνηση δεν μπορεί βέβαια να βγει δημόσια και να εξηγήσει καταλεπτώς την τακτική της για να καταλαγιάσει τους θερμόαιμους που δεν σηκώνουν μύγα στο σπαθί τους αλλά δεν λένε τίποτα για το επόμενο βήμα.\nΟταν ο Μητσοτάκης είπε στον Τραμπ «θα τους χτυπήσω», δεν μπορεί τώρα δημοσίως να πει ότι «δεν θα τραβήξω πρώτος την σκανδάλη». Θα είναι σαν να καλωσορίζει τους Τούρκους μέσα στα νερά μας. Αυτός εν ολίγοις είναι ο γόρδιος δεσμός μας. Ο οποίος πρακτικά ελπίζουμε ότι δεν θα φθάσει σε κόψιμο, επικοινωνιακά πάντως αποτελεί έναν γρίφο. Πρέπει να υπάρξει κάποια διαχείριση που τετραγωνίζει τον κύκλο, πάντως όχι η επίκληση των μποφόρ και των κυματισμών. Επρόκειτο για σαχλαμάρα που δεν πρέπει να επαναληφθεί. Αν μη τι άλλο, όταν ένα καράβι παρασέρνεται από τον Αίολο δεν συνεδριάζει η ηγεσία των ενόπλων δυνάμεων με τον Πρωθυπουργό στο Μαξίμου. Ρωτούν την Σούζη του ΣΚΑΪ.\nH Ευρώπη χωρίς τη Βρετανία\nAς μιλήσουμε για την τουρκική οικονομία\nΟ κορονοϊός και ο ιός της παραπληροφόρησης


Τα καλύτερα ξενοδοχεία κοντά σε: San Pío X - TripAdvisor\nΤα καλύτερα ξενοδοχεία κοντά σε: San Pío X, Μούρθια\nΞενοδοχεία κοντά σε: San Pío X\nΦίλτροΣε οποιαδήποτε απόσταση από: San Pío XSan Pío X\n1,5 χλμ. από San Pío X\nΑντιστοιχία:San Pío X\n2,6 χλμ. από San Pío X\n1,0 χλμ. από San Pío X\n2,7 χλμ. από San Pío X\n1,8 χλμ. από San Pío X\nCalle de la Madre Dios 4, 30004 Μούρθια, Ισπανία\n1,4 χλμ. από San Pío X\n4,2 χλμ. από San Pío X\n2,3 χλμ. από San Pío X\n3,4 χλμ. από San Pío X\n1,3 χλμ. από San Pío X\n4,5 χλμ. από San Pío X\nPlaza Ceballos 10, 30003 Μούρθια, Ισπανία\n1,6 χλμ. από San Pío X\n2,8 χλμ. από San Pío X\n0,9 χλμ. από San Pío X\n2,4 χλμ. από San Pío X\n48,3 χλμ. από San Pío X\n71,3 χλμ. από San Pío X\n51,9 χλμ. από San Pío X


Δεν τα κατάφερε! Αυτός είναι ο παίκτης που αποχωρεί απόψε από το Survivor και δεν θα βρίσκεται στον ημιτελικό!\nΒιργινία και Χάρης λοιπόν βρίσκονται στη θέση των υποψηφίων προς αποχώρηση. Μπορεί ο Χάρης αγωνιστικά να είναι πιο δυνατός από τη Βιργινία, όμως έχει και πολλούς haters. Όλα δείχνουν πως η Βιργινία θα είναι εκείνη που θα καταφέρει να περάσει στον ημιτελικό αφού βρίσκεται πιο ψηλά στην κατάταξη προτίμησης του κοινού όπως αυτή διαμορφώθηκε κατά τη διάρκεια της 48ωρης ψηφοφορίας.


Οι πρωταγωνιστές της ένδοξης 10ετίας αναπολούν… - Sportsmagazine\nΤΟ ΘΕΜΑ επιστρέφει… μ’ ένα αφιέρωμα που θα ξυπνήσει συναισθήματα, θα επαναφέρει μνήμες και στιγμές από το ένδοξο παρελθόν της ομάδας μπάσκετ του Ρεθύμνου. Του Α.Γ.Ο.Ρ., του Ρεθύμνου Aegean, του Ρεθύμνου Cretan Kings. Της πιο επιτυχημένης ομάδας μπάσκετ της Κρήτης, η οποία εκπροσώπησε το Ρέθυμνο και ολόκληρο το νησί για 9 συνεχόμενες και 10 συνολικά σεζόν στα μεγάλα «σαλόνια» του ελληνικού μπάσκετ.\nTO ΘEMA επανέρχεται… φιλοξενώντας την ομάδα που συμπλήρωσε έναν χρόνο ηχηρής απουσίας από τη μεγαλύτερη κατηγορία μπάσκετ της Ελλάδας. Μίας ομάδας που η παρουσία της στην Α1 διεκόπη εντελώς ξαφνικά και αναπάντεχα, όταν ο μεγαλομέτοχος Κωστής Ζομπανάκης, ανακοίνωσε την απεμπλοκή του από τα διοικητικά της Κ.Α.Ε. και κατ’ επέκταση την αποχώρησή του, στο Δ.Σ. της 29ης Μαΐου του 2020.\nΈνας άνθρωπος που επί των ημερών του, η ρεθυμνιώτικη ομάδα «έχτισε» μία σπάνια παράδοση που δεν συναντάται σε επαρχιακή ομάδα. Πρέσβευε μία συγκεκριμένη φιλοσοφία και δεν παρέκκλινε ποτέ από αυτήν. Με χαρακτηριστικά την συνέπεια και την φερεγγυότητα, με όλους τους αθλητές που φόρεσαν τη συγκεκριμένη φανέλα να το αναγνωρίζουν. Είχε ιδιαίτερα ανεπτυγμένο το αίσθημα κοινωνικής ευθύνης, όντας ο εμπνευστής του κοινωνικού προγράμματος «Ρέθυμνο Assist», μέσω του οποίου έδωσε… ασίστ στο άθλημα για την είσοδο σε όλα τα σχολεία και μεταλαμπάδευσε τον εθελοντισμό, την προσφορά και την αλληλεγγύη.\nΟ Αθλητικός Γυμναστικός Όμιλος Ρεθύμνου ή Ρέθυμνο Aegean ή Ρέθυμνο Cretan Kings είναι μία ομάδα που άφησε το αποτύπωμά της στη μεγάλη κατηγορία, ούσα η 18η με τις περισσότερες παρουσίες και έχοντας αφήσει πίσω της ιστορικούς συλλόγους όπως είναι ο Ηλυσιακός, η Δάφνη, ο Έσπερος, η Νήαρ Ηστ, ο Παπάγος κ.ά.\nΗ… μπάλα περνάει πλέον στα χέρια των πρωταγωνιστών. Αυτών που έβαλαν φαρδιά πλατιά την υπογραφή τους στην 10ετή πορεία της ομάδας. Αρκετοί εξ αυτών θα φιλοξενηθούν τις επόμενες ημέρες στο sportsmagazine.gr.\nΘα αναπολήσουν στιγμές, θα επαναφέρουν αναμνήσεις και συναισθήματα από το πέρασμά τους από την ομάδα του Ρεθύμνου. Το sportsmagazine.gr θα σας παρουσιάσει ένα εκτενέστατο αφιέρωμα που θα προκαλέσει αίσθηση… Γιατί όταν ο λόγος περνάει στους πρωταγωνιστές, κάθε λέξη, κάθε ατάκα, κάθε στιγμή έχει τη δική της ξεχωριστή σημασία.\nΣχετικά θέματαBasket Leaguetop newsΑ.Γ.Ο.Ρ.Α1Κωστής ΖομπανάκηςΡέθυμνο AegeanΡέθυμνο Cretan KingsΤΟ ΘΕΜΑ


Το μικρό σπίτι στο λιβάδι: Λεπτομέρειες\nΤελικά μερικές φορές η τύχη σου χαμογελά. Προς το παρόν μου έχει κλείσει το μάτι. Συμβαίνουν τόσα πολλά τις τελευταίες μέρες, κατά τα άλλα φαινομενικά ήρεμες ημέρες.\nΑπέναντι μετακόμισαν κάτι παιδάκια, κάνουν πολύ φασαρία αλλά είναι ωραίο θέμα για παρακολούθηση, για κουτσομπόλα καλή είμαι, και για αργόσχολη μάλλον.\nΤη Δευτέρα έχω ένα σημαντικό ραντεβού οπότε ίσως να σταματήσω να είμαι αργόσχολη. Στην πραγματικότητα είναι ένα ραντεβού αίνιγμα. Στη συγκεκριμένη δουλειά με έχουν καλέσει δύο φορές για συνέντευξη, να με δουν δύο διαφορετικά άτομα, ο διευθυντής και η υπεύθυνη δημιουργικού, τώρα με θέλει ο διευθυντής πάλι.\nΛες να έχουμε είδηση; Λες να μου χαλάσουν οι καλοκαιρινές μου διακοπές και να βρω δουλειά; Χαχαχαχααχα. Πολύ αστείο.\nΗ μανούλα είναι μακριά αλλά περνάει όμορφα, ο αδελφούλης κάνει τα μπάνια του με την παρέα του, η αδελφούλα τρέχει με τον Βασίλη στον Πανελλήνιο. Η Παναγιώτα χτες στο τηλ. : «Κουρεύτηκα και τώρα δεν ιδρώνω. Και ο Στάθης στο σχολείο μου είπε ότι μοιάζω σαν τρελή με αυτό το κούρεμα, κι εγώ του είπα… γιατί κόκκινα είναι; Αν ήταν κόκκινα θα ήμουν σαν τρελή.»\nΑπόψε θα πάμε στα μπουζούκια, στον Βέρτη συγκεκριμένα, μας βγάζει έξω μια φίλη για τα cumpleaños της, αλλά καλύτερα να μη το φωνάζω! Όχι, δεν είναι ότι δεν θέλω να πάω αλλά κάθε βράδυ διπλοκλειδώνω με έχει πιάσει ένας φόβος ότι κάποιος θα μπει στο σπίτι και θα μας κλέψει, οπότε καλέ μου κλέφτη ας μην είσαι τουλάχιστον blogger και μάθεις ότι θα λείπω από το σπίτι απόψε το βράδυ. Τουλάχιστον μην πάρεις το λαπ τοπ.\nΤι συναισθήματα έχεις σήμερα λοιπόν εσύ που με διαβάζεις;\nαγωνία (θα πάω κομμωτήριο σε λίγο και δενξέρω αν θα πετύχει το χτένισμα)\nαπορία (τι θα γίνει στο ραντεβού τη Δευτέρα)\nικανοποίηση (έφτιαξα τέλειο κέικ στο καινούριο μου μίξερ, κι αυτό δώρο για τη γιορτή μου από τη μαμά όμως)\nβαρεμάρα (πρέπει να βγάλω τα ρούχα από το πλυντήριο, εδώ και ώρα δεν το ακούω)\nγλυκιά γεύση (πλησιάζει η επέτειος με το μωράκι μου, 6 χρόνια φέτος από τότε που τα φτιάξαμε, ένας χρόνος αρραβώνα και κάπου στα 27 χρόνια γνωριμίας, καλό ε;)\nέννοια (για τη μαμά, κληρονομημένη από τη μαμά, για την αδερφή, τον αδερφό, τα ανιψάκια, να είναι όλοι καλά, γεροί και πάντα κοντά μου, όσο μακριά κι αν βρίσκονται)\nενθουσιασμό (χτες μας επισκέφτηκε η ξαδερφούλα που μένει τώρα κοντά στο Δουβλίνο και έπεσε η ιδέα να την επισκεφτούμε το καλοκαίρι, αχ να αρχίσω να ψάχνω για εισιτήρια, λες τελικά να μας τα χαλάσει όλα αυτή η δουλειά; )\nενδιαφέρον (για τη συνέχεια στο τεράστιο βιβλίο που ξεκίνησα να διαβάζω, λέγεται «Σπίτι από φύλλα» και είναι ένα τέρας που θα με φάει ολόκληρη)\nΜπορείτε τώρα να μου πείτε γιατί μου κόλλησε το Are you lonesome tonight,\nDo you miss me tonight του Elvis Presley;\nΑναρτήθηκε από mirelen στις 1:31 μ.μ.\nΝα θυμάσαι τον Αρθούρο!


Σμόλικας | Αδελφότητα Αγίας Παρασκευής Κόνιτσας Ιωαννίνων - To Κεράσοβο - kerasovo.gr\nΟ Σμόλικας το δεύτερο ψηλότερο βουνό της Ελλάδας μετά τον Όλυμπο, είναι μεγάλο ορεινό συγκρότημα Β.Α της Κόνιτσας. Ανήκει στη Βόρεια Πίνδο και γενικά είναι ομαλό βουνό, αποτελούμενο κυρίως από μεγάλα δάση από οξιές, βελανιδιές και ρόμπολα. Κύρια χαρακτηριστικά του είναι οι πολλές κορυφές οι οποίες έχουν υψόμετρο πάνω από 2.000 μέτρα, καθώς και η πλούσια φύση του που αποτελεί βιότοπο για πολλά και σπάνια είδη πανίδας. Υπάρχουν δε δύο άγριες και παρθένες περιοχές: Της «Βάλια Κίρνα» (στα βλάχικα σημαίνει καταραμένη κοιλάδα) και του «Βαθύλακκου» που καταλήγει στο χωριό Αγία Παρασκευή (Κεράσοβο) ενός πολύ όμορφου χωριού στα 960 μέτρα που έχει διατηρήσει τον πληθυσμό του, πράγμα πολύ σπάνιο για τη περιοχή της Πίνδου.\nΗ χλωρίδα επίσης του Σμόλικα είναι από τις πιο πλούσιες των Ελληνικών βουνών και περιλαμβάνει σπάνια φυτά των Άλπεων , των βουνών της Βαλκανικής και της Αλβανίας, όπως και πολλά ενδημικά.To Σμόλικα Βόρεια τον χωρίζει από το όρος Γράμμος ο ποταμός Σαραντάπορος (παραπόταμος του Αώου), στα ΒΑ χωρίζεται από το όρος Βοΐο με το «Ζουζουλιώτικο» ρέμα και με το ρέμα Παλιομάγερο. Στα ΝΔ ένας χαμηλός αυχένας χωρίζει το Σμόλικα από το βουνό Τραπεζίτσα, που βρίσκεται πάνω από την Κόνιτσα, ενώ στα Ν χωρίζεται από την Γκαμήλα με τον Αώο ποταμό, και τέλος στα Α τον χωρίζει από τον σχηματισμό της Βασιλίτσας, το ρέμα της Σαμαρίνας. Ο Σμόλικας τροφοδοτεί ακόμη με τα νερά του τους ποταμούς Σαραντάπορο, Αώο, και Αλιάκμονα.\nΤο ορειβατικό μονοπάτι Ο3\nΑπό Αγία Παρασκευή θ’ αρχίσει η ανάβαση. Μετά από 4ώρες πορεία φτάνουμε στη Δρακόλιμνη και στη συνέχεια μετά από 1 ώρα πεζοπορία φθάνουμε στη κορυφή Σμόλικας υψ. 2637 μ. Επιστροφή από την ίδια διαδρομή.\nΟι δρακόλιμνες είναι ορεινές υποαλπικές λίμνες στην Βόρεια Πίνδο. Βρίσκονται σε απρόσιτες βουνοκορφές ανέγγιχτες από ανθρώπινο χέρι, πηγές ξεκούρασης και ομορφιάς για τους λάτρεις της φύσης, ανεκτίμητα αντικείμενα μελέτης για τους επιστήμονες. Το όνομά τους θυμίζει παραμύθι και η ύπαρξή τους ένα πολύτιμο διαμάντι της φύσης.Πριν από 10-15 χιλιάδες χρόνια , την εποχή των τελευταίων παγετώνων, εμφανίστηκαν πολλές φυσικές λίμνες. Κατά κανόνα περιοχές που έχουν πολλές λίμνες ήταν περιοχές που είχαν καλυφθεί από πάγους. Οι περισσότερες στην Ευρώπη βρίσκονται στην Σουηδία, Φιλανδία, Νορβηγία και κάποιες στην Ρωσία. Η Ελλάδα έχει περίπου 60 τέτοιες λίμνες, από τις οποίες μόνο 30 είναι μεγαλύτερες από 1 τετραγωνικό χιλιόμετρο. Ανάμεσα σε αυτές ξεχωρίζουν οι ορεινές αλπικές λίμνες. Βέβαια για τον τρόπο δημιουργίας τους υπάρχουν πολλές θεωρίες. Άλλοι λένε ότι είναι κρατήρες ηφαιστείων, άλλοι καρστικά βυθίσματα, το πιθανότερο όμως είναι ότι αποτελούν κατάλοιπα των παγετώνων. Οι λίμνες αυτές διατηρούν σχεδόν όλο το χρόνο σταθερή στάθμη και αυτό αποδίδεται στην ύπαρξη είτε αρτεσιανών φαινομένων, είτε υπόγειων πηγαδιών είτε στο λιώσιμο του χιονιού που σε σημεία γίνεται ακόμη και τον Ιούλιο. Οι ορεινές λίμνες είναι μικρές σε μέγεθος, με λιγότερο πολύπλοκες τροφικές αλυσίδες από αυτές των πεδινών λιμνών. Οι υψηλές θερμοκρασίες, τα λιγοστά θρεπτικά συστατικά, η έντονη ηλιακή ακτινοβολία το καλοκαίρι, η έλλειψή της τον χειμώνα για αρκετούς μήνες, καθιστούν τις αλπικές λίμνες μοναδικά οικοσυστήματα. Όλα αυτά αποτελούν πολύτιμο υλικό για την κατανόηση και την μέτρηση των οικολογικών διεργασιών. Καθώς μάλιστα παρουσιάζουν μεγάλη ευαισθησία στις αλλαγές του περιβάλλοντος, μπορούν να χρησιμεύσουν.\nΔεύτερη σε μέγεθος μετά την Γκαμήλα, αλλά ισάξιας ομορφιάς, είναι η δρακόλιμνη του Σμόλικα ή Λύγκα όπως αλλιώς λέγεται. Στα βλάχικα λέγεται Ντιβιρλίγκα. Βρίσκεται σε υψόμετρο 2200 μέτρων κάτω από τον κώνο που σχηματίζει η κορυφή του Σμόλικα. Έχει έκταση 3 με 4 στρέμματα, με περίμετρο περίπου 375 ανθρώπινα βήματα, αλλά έχει μεγάλο βάθος. Έχει σχήμα καρδιάς και ο πυθμένας της κοκκινίζει, ενώ στα νερά της κολυμπούν τρίτωνες. Πανέμορφη με βιόλες, ορχιδέες, αγριομενεξέδες, σαξιφραγκιές και κρίνους στις παραλίμνιες περιοχές, νομίζει κανείς ότι βρίσκεται σε αλπικό τοπίο. Το μονοπάτι για την δρακόλιμνη του Σμολικα ξεκινάει από το χωριό Αγία Παρασκευή, στην εθνική οδό Κόνιτσας - Κοζάνης.


Δήμος Κοζάνης - Η παιδική-εφηβική σκηνή του ΔΗΠΕΘΕ Κοζάνης, παρουσιάζει τη θεατρική διασκευή της "Οδύσσειας" - deltia-typou-test\nΗ παιδική-εφηβική σκηνή του ΔΗΠΕΘΕ Κοζάνης, παρουσιάζει τη θεατρική διασκευή της "Οδύσσειας"\nστην «Αίθουσα Τέχνης»\nΠρεμιέρα: Κυριακή 24 Ιανουαρίου στις 7 το βρά δυ\nΑπό την ποίηση του Λόρκα (Φασουλήδες του Κατσιπόρρα 2007-8), στις υπερβολές της μυθοπλασίας που δίνουν μια άλλη πνοή στην πραγματικότητα (Οι περιπέτειες του Βαρόνου Μινχάουζεν 2008-9) και τέλος στο έπος (Οδύσσεια 2009-10). Έτσι ολοκληρώνεται ο τριετής προγραμματισμός του ΔΗΠΕΘΕ Κοζάνης για την παιδική-εφηβική σκηνή.\nΤο επιστέγασμα είναι η Οδύσσεια, το εντελέστερο αφήγημα, που συνδυάζει την ουσία της περιπέτειας, όταν αυτή δεν είναι αυτοσκοπός, την εσωτερική πορεία του ήρωα, που ολοκληρώνει τον χαρακτήρα του αντέχοντας στις δοκιμασίες.\nΗ μεταφορά της Οδύσσειας στο θέατρο είναι πάντα ένα δύσκολο εγχείρημα. Είναι πάντα απαραίτητη μια διασκευή, μια επιλογή από τα τόσα πολλά περιστατικά που αντιμετωπίζει ο Οδυσσέας στη δεκαετή περιπλάνηση του.\nΗ δική μας επιλογή αφηγείται, ακολουθεί τα γεγονότα με τη χρονική σειρά τους. Δίνεται έμφαση στο θέαμα, αναδεικνύοντας ταυτόχρονα την εσωτερική ουσία του ήρωα.\nΗ παράσταση μας απευθύνεται σε παιδιά. Δε φιλοσοφεί και δεν εμβανθύνει στο στοχασμό. Έχει έναν και μοναδικό στόχο, μία και μοναδική ελπίδα : Να γεννήσει τη ασύνειδη επιθυμία στα παιδιά να επιστρέψουν στην Οδύσσεια αργότερα, όταν κατακτήσουν το καθένα ξεχωριστά τη δική του ωριμότητα. Να νοσταλγήσουν στο μέλλον αυτό το κείμενο, με αφορμή την παράσταση μας…\nΔιασκευή-Σκηνοθεσία: Μαρία Βαρδάκα\nΚοστούμια-Καλλιτεχνική επιμέλεια σκηνικών: Σοφία Παντουβάκη\nΣκηνικά: Χάρης Λαβαντσιώτης\nΣτίχοι-Μουσική: Αλέξης Ιωάννου\nΧορογραφίες: Πάρης Μαντόπουλος\nΦωτισμοί: Αντώνης Στεφανόπουλος\nΒοηθός Σκηνοθέτη: Μαριλένα Κολέττα\nΣπύρος Ανδρεόπουλος: Αντικλής-Κύκλωπας-Ερμής-Μνηστήρας\nΔήμητρα Βαμβακάρη: Σκύλλα-Σειρήνα-Καλυψώ-Πηνελόπη\nΚατερίνα Μπιμπή: Χάρυβδη-Σειρήνα-Κίρκη-Αθηνά-Ναυσικά\nΓιώργος Μπούγος: Ευρύλοχος-Αίολος-Ποσειδώνας-Δίας-Μνηστήρας\nΠαναγιώτης Νάκος: Ελπήνορας-Άρης-Κηφισοφώντας-Τηλέμαχος\nΒασίλης Πουλάκος: Οδυσσέας\nΔημήτρης Τσολάκης: Περιμήδης-Απόλλωνας-Αλκίνοος-Μνηστήρας\nΠρεμιέρα: Κυριακή 24 Ιανουαρίου στις 7 το βράδυ\nΓια τα σχολεία από 25 Ιανουαρίου\nΤιμή εισιτηρίου: 6 €.\nΙσχύουν εισιτήρια του Ο.Γ.Α.\nΕισιτήρια προπωλούνται: Παρασκευή 22 Ιανουαρίου, από 8.30 π.μ. – 2.30 μ.μ., στα γραφεία του ΔΗ.ΠΕ.ΘΕ Κοζάνης, στην «Αίθουσα Τέχνης», στον ημιόροφο\nκαι την Κυριακή 24 Ιανουαρίου, από 6 μ.μ., στο ταμείο.


Σον Πεν -Ετοιμος για γάμο με την Σαρλίζ Θερόν - BORO από την ΑΝΝΑ ΔΡΟΥΖΑ - boro.gr\nΑρχική / More / Celebrity news / Σον Πεν -Ετοιμος για γάμο με την Σαρλίζ Θερόν\nΣον Πεν -Ετοιμος για γάμο με την Σαρλίζ Θερόν\nΙούλιος 17, 2014 Celebrity news\nΟχτώ μήνες είναι αρκετοί. Αυτό τουλάχιστον πιστεύουν η Σαρλίζ Θερόν και ο Σον Πεν, που ετοιμάζονται να παντρευτούν μετά από σχέση που διατηρούν από τα τέλη του προηγούμενου χρόνου.\nΟι δύο ηθοποιοί σχεδιάζουν το γάμο τους για αυτό το καλοκαίρι, σύμφωνα με το UsWeekly. Συγκεκριμένα, θέλουν να παντρευτούν στη Ν. Αφρική όπου θα βρίσκονται για τα γυρίσματα της ταινίας «The Last Face», την οποία σκηνοθετεί ο 53χρονος και πρωταγωνιστεί η 38χρονη.\nΜάλιστα, σύμφωνα με το ίδιο δημοσίευμα, το ζευγάρι θέλει να υιοθετήσει ένα παιδάκι μετά από το γάμο. Μπορεί η σχέση τους να μετρά μόλις οχτώ μήνες, αλλά οι δύο τους γνωρίζονται αρκετά, καθώς είναι φίλοι τα τελευταία 18 χρόνια. «Η Σαρλίζ ήθελε πάντα να υιοθετήσει ένα ακόμη παιδί», σύμφωνα με πηγή του UsWeekly. Η ηθοποιός έχει έναν γιο, τον Τζάκσον, που είναι δύο ετών.\nΑν τελικά ο γαμος πραγματοποιηθεί, θα είναι ο τρίτος για τον Σον Πεν, που στο παρελθόν είχε ντυθεί γαμπρός δίπλα στην Madonna αλλά και την Ρόμπιν Ράιτ, με την οποία απέκτησαν δύο παιδιά, τον 23χρονο Ντίλαν και τον 20χρονο Χόπερ.


Έφυγε από τη ζωή ο εικαστικός Πάνος Κουτρουμπούσης\nΈφυγε από τη ζωή ο Πάνος Κουτρουμπούσης, συγγραφέας, μεταφραστής και εικαστικός.\nΓεννήθηκε το 1937 στη Λιβαδειά και μεγάλωσε στην Αθήνα. Σπούδασε σκηνοθεσία στη Ρώμη και μπήκε στη Σχολή Καλών Τεχνών στο Παρίσι χωρίς όμως τελικά να παρακολουθήσει. Στα τέλη της δεκαετίας του ’50 άρχισε να δημοσιεύει δουλειά του σε έντυπα του Λεωνίδα Χρηστάκη και άλλα περιοδικά της εποχής, ενώ παράλληλα εργάστηκε στον κινηματογράφο ως βοηθός σε παραγωγή ταινιών. Συμμετείχε στην παρέα των Ελλήνων Υπαρξιστών, μέλη της οποίας μεταξύ άλλων ήταν τότε ο Θεόδωρος Πάγκαλος κι ο Δημήτρης Πουλικάκος, με τον οποίο διοργάνωνε χάπενινγκς. Ανακατεύτηκε με το ελληνικό μπητ κίνημα και από το 1963 συμμετείχε στην έκδοση του περιοδικού Πάλι.\nΜε τον ερχομό της δικτατορίας του ’67 έφυγε στο Λονδίνο, όπου δούλεψε στο ραδιόφωνο και σαν εικονογράφος βιβλίων επιστημονικής φαντασίας και τρόμου. Πέρασε λίγα χρόνια στη Μέση Ανατολή και την Αμερική, δημοσιεύοντας σε ξένα περιοδικά και εκθέτοντας την εικαστική δουλειά του. Το 1978 κυκλοφόρησε το πρώτο του βιβλίο, “Εν αγκαλία de Κρισγιαούρτι” και από τη δεκαετία του ’80 άρχισε να δημοσιεύει αρκετά διηγήματα και ιστορίες σε πολλά ελληνικά περιοδικά και εφημερίδες, μεταξύ των οποίων Τα Νέα, Ελευθεροτυπία, Βαβέλ, Ταχυδρόμος, Αντί. Έργα του (ταχυδράματα) έχουν παρουσιαστεί στο “Τρίτο Θέατρο” της ΕΡΤ σε σκηνοθεσία Γιώργου Χριστοδουλάκη, καθώς και στο ραδιόφωνο, στην Ελλάδα και το εξωτερικό.\nΣχεδιάσε το αναμνηστικό και το t-shirt του Thessaloniki Design Week!\nΞεκινάει το Δεκαπενθήμερο Αγιορείτικης Κουζίνας σε 17 εστιατόρια της Θεσσαλονίκης!